Τα 10 καλύτερα ξενοδοχεία κοντά σε: Millennium of Russia\nΤα καλύτερα ξενοδοχεία κοντά σε: Millennium of Russia, Νόβγκοροντ\nNovrogod Kremlin, Νόβγκοροντ, Ρωσία\nMillennium of Russia: Διαβάστε κριτικές\nΦίλτροΣε οποιαδήποτε απόσταση από: Millennium of Russia\n2,2 χλμ. από Millennium of Russia\n0,6 χλμ. από Millennium of Russia\n0,8 χλμ. από Millennium of Russia\n0,7 χλμ. από Millennium of Russia\n1,3 χλμ. από Millennium of Russia\n1,2 χλμ. από Millennium of Russia\n1,4 χλμ. από Millennium of Russia\n59,6 χλμ. από Millennium of Russia\n66,8 χλμ. από Millennium of Russia\n73,5 χλμ. από Millennium of Russia\n0,4 χλμ. από Millennium of Russia


Κτηνοτρόφοι Λεπενούς σε ΟΠΕΚΕΠΕ: Συγνώμη, αλλά θα πρέπει να σας πληροφορήσουμε ότι εκτρέφουμε βόδια…δεν είμαστε! | AgrinioNews\nΚτηνοτρόφοι Λεπενούς σε ΟΠΕΚΕΠΕ: Συγνώμη, αλλά θα πρέπει να σας πληροφορήσουμε ότι εκτρέφουμε βόδια…δεν είμαστε!\n27 Μαΐου 2017, 6:50 μμ\nH Eπιτροπή Κτηνοτρόφων Λεπενούς κοινοποίησε στο agrinionews.gr επιστολη προς τον αντιπρόεδρο του ΟΠΕΚΕΠΕ κ. Γεώργιο Αποστολάκη. Αφορά απάντηση σε επιστολή του κ. Αποστολάκη στο agrinionews.gr και για το λόγο αυτό και για λόγους δεοντολογίας δημοσιεύεται. Η επιστολή της Επιτροπής Κτηνοτρόφων Λεπενούς έχει ως εξής:\nμε μεγάλη μας έκπληξη διαβάσαμε την επιστολή-απάντηση που αποστείλατε και δημοσίευσε το agrinionews.gr σχετικά με τους ελέγχους στη Λεπενού και τα παραλειπόμενα.\nΕπιτρέψτε μας ορισμένες επισημάνσεις:\nΓνωρίζουμε πολύ καλά ποιος είναι ο ρόλος του ΟΠΕΚΕΠΕ, τις αρμοδιότητες και τις υποχρεώσεις του. Θεωρούμε, ωστόσο, άστοχο το επιχείρημα περί διασφάλισης της χρηστής διαχείρισης των πόρων του ΚΠΣ, διότι αν αυτή ήταν η αγωνία σας, θα είχατε φροντίσει να αποφύγετε τις κυρώσεις εκατομμυρίων ευρώ από την Ε.Ε., για τις οποίες ως θεσμικός παράγοντας έχετε το δικό σας μερίδιο ευθύνης.\nΟυδείς αμφισβήτησε το δικαίωμα και την υποχρέωση διενέργειας καθολικών ελέγχων, ούτε υποδείξεις θα κάνουμε επ’ αυτού. Θεμιτοί και καλοδεχούμενοι είναι οι έλεγχοι. Προς ενημέρωσής σας, όμως, επειδή προφανώς δεν σας τα έχουν μεταφέρει σωστά (εκτός κι αν σκόπιμα παραπλανάτε), η ειδοποίηση έγινε με όλους τους δυνατούς τρόπους, …μια μέρα νωρίτερα. Για την ακρίβεια ειδοποιηθήκαμε Κυριακή βράδυ με ένα sms για να συγκεντρώσουμε και να παρουσιάσουμε τα ζώα μας Τρίτη πρωί. Δηλαδή, σε συνθήκες πρωτόγνωρης για την περιοχή μας κακοκαιρίας, είχαμε στη διάθεσή μας μία μόνο ημέρα να ανεβούμε στον χιονισμένο (μετά από τουλάχιστον δέκα χρόνια) Πεταλά, που είχε μετατραπεί σε παγοδρόμιο, και να βρούμε τα ελευθέρας βοσκής κα αγελαίας μορφής κοπάδια μας.\nΦυσικά και δεν υπήρξαν διενέξεις. Και γιατί να υπάρξουν; Μόλις σας αναφέραμε ότι δεν αρνούμαστε τους ελέγχους. Άλλωστε, για τις περιπτώσεις που μέσα στον πανικό μας να συγκεντρώσουμε, σε τέτοιες συνθήκες τα ζώα, που έλειπαν τα ενώτια, οι ελεγκτές σε όλους τους τόνους μας διαβεβαίωναν ότι δεν θα έχουμε απολύτως κανένα πρόβλημα.\nΜε αυτές τις διαβεβαιώσεις, κύριε αντιπρόεδρε, υπογράφαμε εν λευκώ ότι χαρτί μας έδιναν, προκειμένου να διευκολύνουμε τη διαδικασία.Υπήρξε, συνεπώς, όχι απλή παραπλάνηση, αλλά εξαπάτηση, διότι, εφ’ όσον υπήρχαν ευρήματα, θα έπρεπε εκείνη τη στιγμή να ενημερωθούμε για αυτά, να συμπληρωθεί το πρακτικό, να αναγράψουμε τις αντιρρήσεις μας, να το υπογράψουμε και να λάβουμε αντίγραφο.\nΕίναι ανεπίτρεπτο ο αντιπρόεδρος του ΟΠΕΚΕΠΕ να τοποθετείτε δημόσια πριν φροντίσει σωστά να ενημερωθεί: Μια μόνο ένσταση έχει υποβληθεί; Ή μόνο δεκαπέντε, όπως επίσης δημόσια έλεγε ο προϊστάμενος της ΔΑΟΚ, με τον οποίο βρίσκεστε σε πλήρη ευθυγράμμιση και απορούμε πως στο συγκεκριμένο θέμα δεν υπήρξε σωστή συνεννόηση, ώστε να λέτε το ίδιο ψέμα; Εμείς πάντως, ως Επιτροπή, έχουμε στη διάθεσή σας τα αποδεικτικά από τα ΕΛΤΑ από πολλές δεκάδες ενστάσεις που έχουμε υποβάλει.\nΔεν αμφισβητούμε τις γνώσεις, τις ικανότητες ή την επάρκεια των ελεγκτών. Αν, ωστόσο, εσείς ως αντιπρόεδρος ενός κρατικού Οργανισμού θεωρείτε ορθή επιστημονική μέθοδο τη χρονολόγηση της ηλικίας των ζώων από απόσταση εκατό και πλέον μέτρων με μια φευγαλέα ματιά, να το καθιερώσετε ως επίσημη πρακτική. Και να μεταλαμπαδέψετε τη γνώση στα πανεπιστήμια.\nΕίναι δυνατόν να μην γνωρίζει ο αντιπρόεδρος του ΟΠΕΚΕΠΕ ότι οι συνθήκες είναι εντελώς διαφορετικές στη Βόρειο Ελλάδα και να συγκρίνει ανόμοια πράγματα; Δεν ξέρετε ότι στις Σέρρες το χειμώνα έχουν οι συνάδελφοι κτηνοτρόφοι σταβλισμένα τα ζώα τους, άρα μπορούν εύκολα να τα παρουσιάσουν, ενώ στη δική μας περιοχή τα σταβλίζουμε το καλοκαίρι, γιατί δεν υπάρχει τροφή στον Πεταλά, ενώ το χειμώνα τα έχουμε ελεύθερα στο βουνό; Γιατί δημιουργείτε εντυπώσεις;\nΘα οφείλατε επίσης να γνωρίζεται ότι ακόμη και χίλια ζώα λιγότερα να βρίσκατε, τα ίδια χρήματα θα παίρναμε ως επιδότηση από τα ευρωπαϊκά κονδύλια. Συνεπώς, τι είχαμε να κερδίσουμε και γιατί όλος αυτός ο θόρυβος; Βέβαια, αν πραγματικά σας ενδιέφερε η αλήθεια, θα είχατε φροντίσει να μάθετε ότι στα δικά μας μητρώα οι αριθμοί ήταν απολύτως σωστοί, παρά τις μεθοδεύσεις που υπήρξαν απ’ την πλευρά του διευθυντή της ΔΑΟΚ. Αναζητήστε εκεί και στα όσα απίστευτα έγιναν με την ΚΒΔ τη ρίζα του κακού. Ποια αλήθεια είναι η θέση του αντιπροέδρου του ΟΠΕΚΕΠΕ για το γεγονός ότι, όταν διαπιστώσαμε την ανάγκη εμβολιασμού για την οζώδη δερματίτιδα και τη διαφορά των ζώων στα μητρώα μας με την ΚΒΔ και αμέσως ζητήσαμε τη διαγραφή τους, ο ίδιος ο κ. Διευθυντής σκόπιμα έδωσε εντολή να μηνεπιτραπεί η επικαιροποίηση της ΚΒΔ, αφού μεθόδευε τις εξελίξεις που θα ακολουθούσαν; Σημειώστε ότι ο κ. διευθυντής της ΔΑΟΚ, που υπερηφανεύεται για την τριαντακονταετή εμπειρία του ως δημόσιος κτηνίατρος, γνωρίζοντας καλά τις παθογένειες του συστήματος, για τις οποίες έχει και προσωπικές ευθύνες ως πρώην προϊστάμενος της Δ/νσης Κτηνιατρικής, αντί να συμβάλει στην εξυγίανσή τους με τη νέα του αναβάθμιση στη θέση του Διευθυντή της ΔΑΟΚ, χρησιμοποίησε τις γνώσεις του και το ρόλο του για να εξοντώσει ένα ολόκληρο χωριό. Και εν τέλει, μήπως όλο αυτό βολεύει πολλές πλευρές; Μήπως έπρεπε κάτι να γίνει για να υπάρξει άλλη κατανομή των επιδοτήσεων και μεταφορά σε άλλες περιοχές; Μήπως ιδιωτικά, αλλότρια προς τον τόπο και τον χώρο συμφέροντα, βρήκαν την ευκαιρία να χτυπήσουν μέσα από εμάς άλλους φορείς, αυτούς που λυσσαλέα πολεμάνε και ανταγωνίζονται; Ή μήπως θα πρέπει να τα θεωρήσουμε όλα συμπωματικά και καλώς καμωμένα; Συγνώμη κύριε αντιπρόεδρε, αλλά θα πρέπει να σας πληροφορήσουμε ότι εκτρέφουμε βόδια…δεν είμαστε!\nΚαι κάτι ακόμη, κύριε αντιπρόεδρε, μιας και δείχνει να σας απασχολεί σοβαρά το θέμα: Μπορείτε, με την ιδιότητά σας, να μας εξηγήσετε πως γίνεται πριν ακόμη ολοκληρωθεί η όλη διαδικασία και εξεταστούν οι ενστάσεις μας, πριν ενημερωθούμε εμείς για το αποτέλεσμα και τις ποινές που θα μας επιβάλετε, να δημοσιεύονται συγκεκριμένα στοιχεία στην εφημερίδα «Ύπαιθρος Χώρα», που αφού πρώτα μέτρησε «τα κέρατα της Λεπενούς», έρχεται τώρα να μας δικάσει, να μας καταδικάσει και να ορίσει ποινές; Είναι, άραγε, κι αυτό αρμοδιότητα του ΟΠΕΚΕΠΕ;\nΠροηγούμενο: Πολύ αργά, πολύ λίγο το Αγρίνιο για τον Βασίλη Παναγόπουλο\nΕπόμενο: “Χάρισε δύναμη με τα μαλλιά σου” την Κυριακή 28 Μαΐου στο Αγρίνιο\n27/05/2017 at 7:26 ΜΜ\nΓραφείο Τύπου κτηνοτρόφων πρώτη φορά παίζει.Τα λεφτά παιδιά…\n28/05/2017 at 11:34 ΜΜ\nέξω από τον χορό πολλά τραγούδια λέτε! !!!!Εγώ δεν είμαι από το χωριό, αλλά ντρέπομαι από αυτά που διαβάζω. Εσείς όχι μόνο να ψωφηση η γίδα του γείτονα, αλλά και όσοι έχουν γιδες. ……\n29/05/2017 at 6:59 ΜΜ\nΑγαπητε ανώνυμε, κανείς δεν θέλει να ψοφίσει η κατσίκα του γείτονα ,έλλο θέλει να πολαπλασιαστούν οι κατσίκες του γείτονα. Στην περίπτωση της Λεπενούς από ότι διαβάζουμε και αν είναι όλα αλήθεια οι εκεί αγελαδοτρόφοι δήλωναν 13.000 ζώα και κατά τον έλεγχο βρέθηκαν 5.000. ν αυτό αληθεύει τότε μιλάμε για την απάτη. Τώρα άν οι του ΟΠΕΚΕΠΕ δεν κάνανε και τόσο καλά τη δουλειά τους, αυτό δεν μπορεί με τίποτα να αναπληρώσει τα 8.000 κεφάλια που λείπουν.\nΕμείς σοβαρους αγρότες θέλουμε που να παράγουν πρόϊόντα για να τρώμε και να κονομάνε και αυτοί. Πρωσοπικά δεν μου αρέσουν καθόλου κάτι τύποι που τα κονομούσαν απο τις επιδοτήσεις χωρίς να μοχθούν και το παίζανε πονηροί στο Καφενείο.


Μανιτάρια γεμιστά με σπανάκι και ανθότυρο - Πέτρος Μαούνατζης\n500γρ φρέσκο ή κατεψυγμένο Σπανάκι\nΜια συνταγή που την έχω ερωτευθεί, καλά ακούς… είναι στις γεύσεις μου, μανιτάρια και σπανάκι μα τι όμορφος συνδυασμός και από δίπλα το ανθότυρο να προσθέτει με επιτυχία ένα πυροτέχνημα νοστιμιάς. Θα σου χαρίσει υγεία γιατί είναι για σένα που θέλεις κάτι χωρίς πολλά λιπαρά, αλλά και για σένα που στην ζωή σου μπήκε αυτός ο γλυκός διαβήτης. Δεν θέλω να νιώθεις άσχημα, απλά ήρθε στην ζωή σου γιατί ήσουν πολύ γλυκός άνθρωπος και πρέπει να ζήσεις μαζί του και να τρως έξυπνα…εδώ λοιπόν σου έχω μια τέλεια συνταγή, την οποία στην κάνω δώρο λόγο που σήμερα είναι η παγκόσμια ημέρα διαβήτη και θέλω να βάλω ένα μικρό λιθαράκι στην καθημερινότητα σου…Και μην ξεχνάς ποτέ να αγαπάς και να προσέχεις τον εαυτό σου γιατί δεν θα το κάνεις κανείς όπως εσύ….Η συνταγή δική σου με αγάπη!!!\nΠρώτα ετοιμάζουμε τα μανιτάρια, δεν τα πλένουμε με ένα καθαρό πανάκι τα σκουπίζουμε. Αφαιρούμε το κοτσάνι στο κέντρο και τα τοποθετούμε σε ταψάκι με λαδόκολλα τα πασπαλίζουμε με ελαιόλαδο και αλάτι και τα ψήνουμε για 10 λεπτά στους 180 βαθμούς.\nΕτοιμάζουμε την γέμιση. Σε ένα βαθύ τηγάνι βάζουμε το ελαιόλαδο, το κρεμμύδι και τον μαιντανό. Σοτάρουμε για 3 λεπτά και προσθέτουμε το σπανάκι (αν είναι φρέσκο το πλένουμε πολύ καλά. Αν βάλουμε κατεψυγμένα φύλλα τα ρίχνουμε κατευθείαν).Ρίχνουμε και τα ντοματίνια. Προσθέτουμε αλάτι, μπόλικο πιπέρι και λίγο νερό, αφήνουμε να βράσει για 10-15 λεπτά.\nΤο βγάζουμε από την φωτιά σταγγίζουμε να φύγουν τα πολλά υγρά (αν έχει) και προσθέτουμε το ανθότυρο. Ανακατεύουμε απαλά και γεμίζουμε τα μανιτάρια. Ξανά ψήνουμε για άλλα 10 λεπτά περίπου. Καλή επιτυχία.\nΝοέ 14th, 2019\nNoodles με κοτόπουλο και teriyaki


Το τηλεσκόπιο James Webb έφτασε ένα εκατομμύριο μίλια μακριά από τη Γη – korinthia.net.gr\nΤο μεγαλύτερο, πιο ισχυρό διαστημικό τηλεσκόπιο του κόσμου, το James Webb της NASA, έφτασε στον τελικό του προορισμό, ένα εκατομμύριο μίλια από τη Γη τη Δευτέρα, ένα μήνα αφότου ξεκίνησε το ταξίδι του σε προσπάθεια των επιστημόνων να ερευνήσουν τη γέννηση του σύμπαντος.\nΚατόπιν εντολής, το διαστημικό τηλεσκόπιο James Webb εκτόξευσε τους προωθητές πυραύλων του για σχεδόν πέντε λεπτά προκειμένου να μπει σε τροχιά γύρω από τον ήλιο στην καθορισμένη θέση του και η NASA επιβεβαίωσε ότι η επιχείρηση πήγε όπως είχε προγραμματιστεί.\nΟι καθρέφτες στο αστεροσκοπείο των 10 δισεκατομμυρίων δολαρίων πρέπει ακόμη να ευθυγραμμιστούν, οι ανιχνευτές υπερύθρων να ψυχθούν επαρκώς και τα επιστημονικά όργανα να βαθμονομηθούν πριν ξεκινήσουν οι παρατηρήσεις τον Ιούνιο.\n«Είμαστε ένα βήμα πιο κοντά στην αποκάλυψη των μυστηρίων του σύμπαντος. Και ανυπομονώ να δω τις πρώτες νέες ενημερώσεις του Webb για το σύμπαν αυτό το καλοκαίρι!», αναφέρει ο ειδικός της NASA Bill Nelson σε δήλωσή του.\nΤο τηλεσκόπιο θα επιτρέψει στους αστρονόμους να κοιτάξουν πίσω στο χρόνο περισσότερο από ποτέ, τότε που σχηματίστηκαν τα πρώτα αστέρια και οι γαλαξίες πριν από 13,7 δισεκατομμύρια χρόνια. Αυτό είναι μόλις 100 εκατομμύρια χρόνια από τη Μεγάλη Έκρηξη, όταν δημιουργήθηκε το σύμπαν. Εκτός από τις αστρικές παρατηρήσεις, το Webb θα αναζητήσει σημάδια εξωγήινης ζωής.\nΒαφτισμένο προς τιμήν του Τζέιμς Γουέμπ, διοικητή της NASA τη δεκαετία του 1960, το ακριβότερο διαστημικό τηλεσκόπιο που έχει κατασκευαστεί μέχρι σήμερα είναι μια συνεργασία της NASA με τις διαστημικές υπηρεσίες της Ευρώπης και του Καναδά.\nΌπως αναφέρουν οι σχεδιαστές του είναι περίπου 100 φορές πιο ισχυρό από τον προκάτοχό του, το διαστημικό τηλεσκόπιο Hubble, το οποίο βασίζεται σε πολύ μικρότερο κάτοπτρο 2,4 μέτρων.\nΗ εκτόξευσή του έγινε με έναν ευρωπαϊκό πύραυλο Arian 5, λίγο μετά το μεσημέρι, από το ευρωπαϊκό διαστημοδρόμιο στο Κουρού της Γαλλικής Γουινέας στη βορειοανατολική Νότια Αμερική.


Λογοτεχνικός Περίπατος των Public με τον Γιάννη Ξανθούλη - Dioptra.gr\nΛογοτεχνικός Περίπατος των Public με τον Γιάννη Ξανθούλη\nΕκδήλωση Λογοτεχνικός Περίπατος των Public με τον Γιάννη Ξανθούλη\nΗμερομηνία Εκδήλωσης: 24/09/2016 09:30\nΛογοτεχνικός Περίπατος αφιερωμένος στον Γιάννη Ξανθούλη @ Public Συντάγματος!\nΤα Public και η Εταιρία Πολιτιστικού Τουρισμού Discover Greek Culture σας προσκαλούν σ ένα λογοτεχνικό περίπατο αφιερωμένο στον Γ. Ξανθούλη ο οποίος θα σας συναντήσει στα Public Συντάγματος και ώρα 10.30.\nΟι συμμετέχοντες θα επισκεφθούν διάφορα σημεία στο κέντρο της Αθήνας που συνδέονται με τη ζωή και το έργο του. Στη συνέχεια, στο Public Συντάγματος, θα συναντήσουν τον ίδιο τον συγγραφέα και θα συζητήσουν μαζί του.\nΓια πεερισσότερες πληροφορίες :\nΟι ήρωες της ιστορίας αυτής θα παίξουν και θα μπλεχτούν μέσα στον χρόνο. Θα ενηλικιωθούν με επικίνδυνη ταχύτητα. Έρωτας, πάθος, θάνατος, γέλιο. Και πίσω απ’ όλα ο γάμος, σαν πρόσχημα σοβαρό,...


«Τέλος» το κενό ανάμεσα στο μάγουλο και τη μάσκα - Μια οδοντίατρος μας δείχνει τον τρόπο (βίντεο) | Pronews\nΤο γύρο του διαδικτύου έχει κάνει ένα βίντεο από το Tik Tok, το οποίο απεικονίζει πώς να φορέσετε σωστά την μάσκα εν μέσω της πανδημίας του κορωνοϊού.\nΟι μάσκες και τα καλύμματα προσώπου έχουν γίνει ένα μεγάλο θέμα συζήτησης κατά την διάρκεια της πανδημίας του κορωνοϊού και είναι κάτι που όλοι πρέπει να συνηθίσουν να φορούν.\nΣε κάποιες χώρες, η χρήση μάσκας είναι υποχρεωτική σε κάθε έξοδο από το σπίτι, ενώ στην Ελλάδα είναι πλέον υποχρεωτική στα Μέσα Μαζικής Μεταφοράς και όχι στα εμπορικά κέντρα – τουλάχιστον για τους πελάτες – και όχι για τους υπαλλήλους.\nΚαθώς προσαρμοζόμαστε στην νέα κανονικότητα φορώντας μάσκες προσώπου, πολλοί άνθρωποι δυσκολεύονται να κρατήσουν στην θέση της την δική τους καθώς πολλές φορές δεν είναι στο κατάλληλο μέγεθος. Όπως λένε όμως οι ειδικοί, η μάσκα πρέπει να τοποθετείται στο πρόσωπο ώστε τα σωματίδια να μην μπορούν να εισέλθουν στην μύτη και το στόμα.\nΜία οδοντίατρος, όμως, αποκάλυψε ένα απλό και εύκολο τέχνασμα που θα σας βοηθήσει να βάλετε σωστά την μάσκα στο πρόσωπό σας. Η Ολίβια Κούιντ δημοσίευσε ένα βίντεο στην σελίδα της στο Tik Tok και έκτοτε έγινε viral, με πολύ κόσμο να εφαρμόζει την τεχνική της και να την βρίσκει πιο αποτελεσματική. Το βίντεο, στο οποίο δείχνει μέσα σε 60 δευτερόλεπτα πώς να φτιάξετε μια «σωστή» μάσκα, έχει συγκεντρώσει εκατομμύρια προβολές.\nΌπως μπορεί να έχετε διαπιστώσει, η απλή χειρουργική μάσκα μιας χρήσης που μπορεί να προμηθευτεί κανείς από φαρμακεία ή σούπερ μάρκετ, τα πλαϊνά του προσώπου σας είναι εκτεθειμένα. Η οδοντίατρος, που εδρεύει στο Μόντρεαλ, λέει ότι υπάρχουν μερικά απλά βήματα που μπορείτε να ακολουθήσετε για να ταιριάξει απόλυτα η μάσκα στο πρόσωπό σας.\nΠρώτα, λέει, πρέπει να διπλώσετε την μάσκα στην μέση και στην συνέχεια, να δέσετε έναν κόμπο στα λαστιχάκια που μπαίνουν γύρω από τα αυτιά σε κάθε πλευρά. Κατόπιν, ανοίγετε την μάσκα, και βάζετε το ύφασμα που περισσεύει από την μέσα πλευρά. Ακολούθως, το μόνο που χρειάζεται να κάνετε, είναι να φορέσετε την μάσκα σας και να συνεχίσετε την ημέρα σας ως συνήθως.\nΌπως αναφέρει: «Αυτό είναι ένα έξυπνο κόλπο για τα άτομα που έχουν μικρό πρόσωπο, ώστε να τοποθετείτε καλύτερα την μάσκα» Φυσικά, όπως τονίζει, προτού ξεκινήσετε να διορθώνετε την μάσκα σας, πρέπει να πλύνετε τα χέρια σας.


Make up ιδέες για να λάμψεις στις γιορτές των Χριστουγέννων\nΌμως επειδή δεν θέλουμε να ξοδέψουν και πολύ χρόνο μπροστά στον καθρέφτη μας σας έχουμε διαλέξει εύκολες ιδέες make up για glam τις ημέρες των γιορτών που βρισκόμαστε σε ένα συνεχές τρέξιμο για να προλάβουμε τα πάντα. Οι παρακάτω συμβουλές απευθύνονται και σε γυναίκες που βάφονται μέσα στο αυτοκίνητο για να προλάβουν.\nΜάθε λοιπόν πως θα δημιουργήσεις ακόμα και μέσα σε 5 λεπτά ένα εντυπωσιακό μακιγιάζ, που θα τραβήξει όλα τα βλέμματα!\nΜάτια: Dramatic Metallic ΕyesΤόνισε τα μάτια σου χρησιμοποιώντας σκιές μεταλλικές. Στις χριστουγεννιάτικες εξόδους μας, οι περισσότερες επιλέγουμε φορέματα σε σκούρες αποχρώσεις, με top κομμάτι το μαύρο φόρεμα. Το μακιγιάζ μας συνεπώς, πρέπει να έχει τα απαιτούμενα χρώματα ώστε να «σπάει» η μονοτονία των σκούρων αποχρώσεων. Οι σκιές σε φωτεινές μεταλλικές αποχρώσεις είναι το απόλυτο trend της σεζόν και τονίζουν κάθε χρώμα και σχήμα ματιών. Επέλεξε χρώματα που θυμίζουν ροζ χρυσό, ασήμι, χρυσό και μεταλλικό μοβ ,\nΤο smoky look… To smoky look είναι δύσκολο και απαιτεί μαεστρία και χρόνο για να το πετύχεις. Αν θέλεις παρόμοια ένταση στο βλέμμα σου σε χρόνο dt χρησιμοποίησε απλώς το μολύβι σου. How to: Χρησιμοποίησε ένα μαλακό μολύβι για να υπογραμμίσεις το εσωτερικό του ματιού. Στη συνέχεια υπογράμμισε ελαφρά τις πάνω βλεφαρίδες κοντά στη βάση τους, με το ίδιο μολύβι και σβήσε το περίγραμμα με τα δάχτυλα σου με κινήσεις από κάτω προς τα πάνω και από μέσα προς τα έξω. Μια σκιά σε γήινα χρώματα θα δώσει βάθος και θα τονίσει το βλέμμα σου. Τέλος, πέρασε αρκετές στρώσεις μάσκαρα για όγκο ή μήκος για να ενισχύσεις το αποτέλεσμα.\nGothic lipsΈνα σκουρόχρωμο κραγιόν είναι ό,τι πρέπει για αυτές τις μέρες ακόμα και ρεβεγιόν αρκεί να απλωθεί σωστά και να έχεις βρει την απόχρωση που σου ταιριάζει στο δέρμα σου.\nHow to: Επέλεξε ένα προϊόν με κρεμώδη υφή και ένα μολύβι για τα χείλη σε σκούρα απόχρωση. Σχεδίασε το περίγραμμα των χειλιών σου με το μολύβι και έπειτα άπλωσε το κραγιόν. Το μολύβι γενικότερα όταν αναμειχθεί με το κραγιόν αποθεώνει το μακιγιάζ των χειλιών, αφού τα κάνει να φαίνονται στο λεπτό, πιο γεμάτα και σαρκώδη. Tip: Ο κανόνας που ήθελε να, τονίζουμε μόνο χείλη ή μόνο μάτια με σκούρο κραγιόν φέτος δεν ισχύει!\ncontouringΔημιούργησε γωνίες. Ένα προϊόν highlighter είναι ο καλύτερος τρόπος για να δώσεις λάμψη στο πρόσωπο σου και να αναδείξεις τα ζυγωματικά σου. How to: Επέλεξε ένα ρουζ σε κρεμώδη υφή και εφάρμοσέ το στα μήλα του προσώπου σου. Φώτισε τις γωνίες σου με μια πούδρα με ιριδίζουσα υφή σε χρυσή(για τις πιο μελαχρινές)ή περλέ (για τις λευκές επιδερμίδες)απόχρωση. Άπλωσε με τη βοήθεια του πινέλου, από μέσα προς τα έξω κατά το μήκος των ζυγωματικών προς τους κροτάφους. Με ανοιχτή πούδρα φώτισε πάνω μέρος μύτης σου και με σκούρα τα πλαινά.\nGirly cheek με έμφαση στο eyeliner. Ένα τέλειο cat eye με eyeliner μια ωραία σκιά ροζ ή καφέ μπεζ στα μάτια, ρουζ σε πιο… κοριτσίστικες αποχρώσεις όπως είναι το έντονο ροζ και το βερικοκί και θα κάνεις πάλι την διαφορά.


Συνταξιοδοτικά προγράμματα: tips και συμβουλές για να έχετε να λαμβάνετε - Insurance Blog\nΤα συνταξιοδοτικά προγράμματα είναι γνωστά και ως αποταμιευτικά προγράμματα και στην πραγματικότητα αποτελούν έναν κουμπαρά. Όταν έρθει η ηλικία που προβλέπεται σύμφωνα με το ασφαλιστήριο συμβόλαιο που έχει υπογράψει κανείς, μπορεί να πάρει εφάπαξ ή σε μορφή μηνιαίας σύνταξης τα χρήματα που κατέθετε από την αρχή του συμβολαίου. Ας δούμε κάποια χρήσιμα tips και συμβουλές γύρω από τα συνταξιοδοτικά προγράμματα.\n-Όσο νωρίτερα ξεκινήσει κανείς ένα συνταξιοδοτικό –αποταμιευτικό πρόγραμμα, τόσο λιγότερα χρήματα θα δώσει και τόσο περισσότερα χρήματα θα λάβει. Ακούγεται κάπως παράξενο αλλά αυτό συμβαίνει επειδή τα χρήματα που καταβάλει αυτός που θα συνάψει το συμβόλαιο, ανατοκίζονται.\n-Αν ο στόχος κάποιου είναι να λάβει μεγαλύτερη σύνταξη, τότε θα πρέπει να καθυστερήσει όσο περισσότερο γίνεται να ασκήσει αυτό το δικαίωμα. Πρακτικά, κάποιος που ξεκινά ένα συνταξιοδοτικό πρόγραμμα στην ηλικία των 35 ετών θα πάρει μεγαλύτερη σύνταξη στα 60 από ότι στα 55.\n-Τα συνταξιοδοτικά προγράμματα διακρίνονται σε αυτά που δίνουν ένα εφάπαξ ποσό ή μια μηνιαία σύνταξη και σε αυτά που το ποσό που θα πάρει κανείς εξαρτάται από τη διαχείριση της εταιρείας ανάλογα με τις αγορές. Οι ασφαλιστικές εταιρείες επενδύουν σε μετοχές και ομόλογα μέσω αμοιβαίων κεφαλαίων. Κάπως έτσι, το ποσό που θα πάρει ο ασφαλισμένος είναι ανάλογο της τελικής απόδοσης μετά από 15 ή 20 χρόνια ανάλογα με το τι έχει οριστεί στο συμβόλαιο.\n-Τέλος, θα πρέπει να λάβουμε υπόψη μας και τον πληθωρισμό. Ένα συνταξιοδοτικό πρόγραμμα που βλέπει στο μακρινό μέλλον –δηλαδή σε 20 και πλέον χρόνια- πρέπει να κάνει τον ασφαλισμένο να σκέφτεται πώς θα είναι οι συνθήκες τότε. Όσο καλά και αν αποδώσουν οι επενδυτικές κινήσεις της εταιρείας, υπάρχει πάντα ο πληθωρισμός. Κάπως έτσι καλό είναι να σκέφτεται κανείς ότι ο κουμπαράς θα βγάλει ένα «χ» ποσό, το οποίο όμως θα συμβαδίζει και με την εποχή του.\nAuthor adminPosted on April 4, 2018 July 12, 2018 Tags συνταξιοδοτικά προγράμματα\nPrevious Previous post: Τι είναι η ασφάλεια κατοικίας\nNext Next post: Ασφάλεια υγείας: επιλέγοντας πρόγραμμα για όλη την οικογένεια


Σιδηροδρομικά Νέα: Είκοσι ένα Βελγικά τρένα, γεμάτα γκράφιτι! Δείτε φωτογραφίες και βίντεο!\nΕίκοσι ένα Βελγικά τρένα, γεμάτα γκράφιτι! Δείτε φωτογραφίες και βίντεο!\nΣτο LIFO.gr μιλά ένας blogger που τα φωτογραφίζει καθημερινά.\n«Δεν υπάρχει διαφορά ανάμεσα στο να επισκεφτείς μια γκαλερί και στον σταθμό του Namur» λέει στο LIFO.gr ο δημιουργός του graffiti art on trains.\nΧωρίς να έχει σχέση με την κουλτούρα του γκράφιτι αγάπησε τις δημιουργίες των writers των τρένων καθώς τις παρατηρούσε τα πρωινά που πήγαινε στην δουλειά.\nΣτην βιβλιοθήκη του μικρού χωριού όπου προσφέρει εθελοντική εργασία οργάνωσε και μια έκθεση φωτογραφίας. Ας δούμε τι έχει να μας πει. Πες μας λίγα λόγια για εσένα. Ένας μεγάλος άνθρωπος ο οποίος πάντα ενδιαφερόταν για την τέχνη αλλά ποτέ δεν έπιασε σπρέι στα χέρια του. Γοητευμένος από αυτούς οι οποίο ρισκάρουν να πάνε φυλακή για τις δημιουργίες τους. Ο Hulk εξήγησε πολύ καλά γιατί σχεδίαζε σε τρένα όταν είπε: “Γνωρίζω ότι είμαι βλάκας όταν το κάνω αυτό. Παίρνω ένα ρίσκο. Είναι ένα εφηβικό και παράλογο πράγμα, όταν όμως έχεις αγάπη για αυτό που δημιουργείς, τότε είναι διαφορετικά». Από το 2008 παίρνω κάθε μέρα το τρένο για να πάω στην δουλειά μου. Δεν μου απομένει αρκετός χρόνος για να επισκεφτώ μουσεία και εκθέσεις. Τα graffiti των τρένων αναπλήρωσαν αυτό το κενό.\nΠότε και πως αποφάσισες να φωτογραφίσεις τρένα; Από το 2008 παίρνω κάθε μέρα το τρένο για να πάω στην δουλειά μου. Δεν μου απομένει αρκετός χρόνος για να επισκεφτώ μουσεία και εκθέσεις. Τα graffiti των τρένων αναπλήρωσαν αυτό το κενό. Για εμένα δεν υπάρχει διαφορά ανάμεσα στο να επισκεφτείς μια γκαλερί και στον σταθμό του Namur (Βέλγιο). Στην αρχή ο στόχος μου ήταν να παρουσιάσω καινούριους καλλιτέχνες και να ανακαλύψουν και άλλοι άνθρωποι την τέχνη του γκράφιτι. Είδα όμως ότι οι άνθρωποι εκεί έξω δεν έτοιμοι ακόμα για κάτι τέτοιο. Πες μας λεπτομέρειες για την πιο δύσκολη φωτογραφική λήψη.\nΔεν υπάρχει κάποια δυσκολία, επειδή φωτογραφίζω μόνο τρένα στους σταθμούς. Είναι σημαντικό να βρω την σωστή γωνία, το φως και την σκιά. Ποιοι είναι οι πιο γνωστοί writers των τρένων του Βελγίου; Ποιοι είναι οι αγαπημένοι σου; Αυτοί που μου έρχονται αμέσως στο μυαλό είναι οι Shock, Rush, Nawas, PSK, Noach και Animals, όμως σίγουρα κάποιους ξεχνώ. Το Βέλγιο είναι χώρα-«πέρασμα» και πολλοί ξένοι έρχονται στο Βέλγιο για να σχεδιάσουν. Οι αγαπημένοι μου: Zolk για την δημιουργική του έκρηξη, Amer για το χέρι του, Shock για την σαφήνεια του και Animals για τα χρώματα τους. Ποια είναι η αντίδραση της Βελγικής κοινωνίας για τους writers των τρένων;\nΗ συνηθισμένη αντίδραση είναι: «Αυτό είναι βανδαλισμός αλλά κάποια από αυτά είναι υπέροχα». Σχετικά με τον νόμο οι writers που θα πιαστούν τιμωρούνται πληρώνοντας κάποιο πρόστιμο ή μπορεί να χρειαστεί να εξαγοράσουν την ποινή τους κάνοντας κάποια εργασία. Το να πας φυλακή μπορεί να συμβεί αλλά είναι πολύ σπάνιο. Ποιοι είναι οι αγαπημένοι σου streetartists; Δεν γνωρίζω αρκετούς. Ο Defo είναι αυτός που μου αρέσει αρκετά για την προσωπικότητα, για τον κλασικισμό που χαρακτηρίζει τις δημιουργίες του , και για την κατασκευή και αποδόμηση της υπογραφής του.\nΠοια φωτογραφική μηχανή χρησιμοποιείς; Χρησιμοποιώ Sony Cybershot DSC-H70 χωρίς φλας. Πες μας για την έκθεση φωτογραφίας και την συνεργασία του blog σου με την βιβλιοθήκη του Wellin Αρχικά αυτό που πρέπει να γνωρίζεται είναι ότι το Wellin είναι ένα μικρό χωριό στα νότια του Βελγίου. Ο βιβλιοθηκάριος μπορεί να οργανώσει τις εκθέσεις που θέλει. Δουλεύοντας ως εθελοντής στην βιβλιοθήκη ήταν λογικό να οργανώσω την έκθεση φωτογραφίας.\nΦυσικά δεν είχε επιτυχία αλλά ο βασικός μας στόχος ήταν να το κάνουμε για καθαρά δική μας ευχαρίστηση. Ποια είναι τα μελλοντικά σου σχέδια; Να το κρατήσω ζωντανό για δυο χρόνια και να βρω κάπου ένα γκράφιτι από τον Ozon ή ένα ολόκληρο αυτοκίνητο των Animals.\nΣυντάκτης: Βαγγέλης Μακρής


Mindshare Archives - Nasos Efstathiadis Photography\nΠως είδα τη Βουδαπέστη\nΑπό τη Βουδαπέστη γύρισα την Παρασκευή το μεσημέρι, ωστόσο σήμερα μπόρεσα να ασχοληθώ με την αρχειοθέτηση και την επεξεργασία των φωτογραφιών του ταξιδιού. Το τετραήμερο που μεσολάβησε το περάσαμε στη Νυμφασία και έτσι η Βουδαπέστη έμεινε πίσω.\nΑπό το ταξίδι αυτό λοιπόν ξεχώρισα, ετοίμασα και παρουσιάζω τριανταπέντε φωτογραφίες, χωρισμένες σε δύο ενότητες. Στην πρώτη παρουσιάζω κάποια χαρακτηριστικά (όπως πρόλαβα να τα βιώσω) κάδρα της Ουγγρικής πρωτεύουσας ενώ στη δεύτερη κάποιες ενδιαφέρουσες ανθρώπινες στιγμές, δοσμένες σε ασπρόμαυρο. Σίγουρα λείπουν πολλά σημαντικά μέρη. Δεν είχα την άνεση να πάω και να φωτογραφίσω πολλά αξιοθέατα. Λείπει η Πλατεία Ηρώων, η Όπερα, το πάρκο των αγαλμάτων με κατάλοιπα της κομουνιστικής περιόδου της χώρας. Ωστόσο ο χρόνος μου στην πόλη ήταν πολύ περιορισμένος και πιεσμένος οπότε πάλι καλά που μπόρεσα έστω και αυτά τα λίγα.\nΣτο ταξίδι είχα μαζί μου την 1Ds MkIII με τους φακούς 16-35 f2.8L και 50mm f1.2L. Κυρίως δούλεψα με τον πενηντάρη φακό. Η όποια επεξεργασία καθώς και όλες οι μετατροπές σε ασπρόμαυρο έγιναν στο Lightroom\nH Βουδαπέστη τη μέρα και τη νύχτα\nΆνθρωποι της Βουδαπέστης (ασπρόμαυρο)\nAuthor Nasos EfstathiadisPosted on October 29, 2008 October 29, 2008 Categories ΤαξίδιαTags 16-35 f2.8L, 1Ds-MkIII, 50mm f1.2L, Budapest, Canon, ταξίδι, φωτογραφία, Βουδαπέστη, Mindshare, Nike1 Comment on Πως είδα τη Βουδαπέστη\nΒουδαπέστη by night – ένα μικρό δείγμα\nΣήμερα το απόγευμα και έχοντας τελειώσει το πρόγραμμα της ημέρας σε οτι αφορά το συνέδριο, αποφάσισα να βγω μία βόλτα με τα πόδια στην πόλη. Επιχειρησα να πάω -και τελικά τα κατάφερα- στο κτίριο της Εβραϊκής Συναγωγής, το οποίο θεωρείται ένα από τα πιο όμορφα αξιοθέατα της πόλης. Λόγω περασμένης ώρας δεν την πέτυχα ανοιχτή ώστε να μπω μέσα και έτσι περιορίστηκα στο να χαζέψω το κτίριο απ’ έξω. Στη συνέχεια ξαναβγήκα προς το ποτάμι και τη γέφυρα, έκανα βόλτες πέριξ του δημαρχείου της πόλης και περίπου μιάμισι ώρα μετά γύρισα στο ξενοδοχείο.\nΣτη βόλτα αυτή είχα δεμένο στη μηχανή το φακό 50mm f1.2L. Το περιορισμένο φως έκανε τη χρήση του επιβεβλημένη και αυτό φαίνεται τόσο από τα δύο κάδρα που παρουσιάζω σήμερα, όσο και από τα υπόλοιπα που θα δείτε εν’ καιρώ. Η επεξεργασία ήταν πολύ περιορισμένη και περιελάμβανε διόρθωση ισοροπίας λευκού και USM.\nAuthor Nasos EfstathiadisPosted on October 23, 2008 October 24, 2008 Categories ΤαξίδιαTags 1Ds-MkIII, 50mm f1.2L, Budapest, Canon, φωτογραφία, Βουδαπέστη, βόλτα, νύχτα, Mindshare, night, NikeLeave a comment on Βουδαπέστη by night – ένα μικρό δείγμα\nΓια τρεις μέρες στη Βουδαπέστη\nΑπό το πρωί βρίσκομαι στη Βουδαπέστη για δουλειά που αφορά τη ΝΙΚΕ. Ο συνδιασμός της πολύ πρωϊνής άφιξης (7πμ τοπική ώρα ήμουν στο ξενοδοχείο-χωρίς δωμάτιο) με το οτι το συνέδριο θα ξεκινήσει μετά το μεσημεριανό γεύμα, μου έδωσε τη δυνατότητα για μία πρώτη (και μάλλον τελευταία) ευκαιρία για βόλτα στην πόλη. Η Βουδαπέστη είναι χωρισμένη σε δύο μέρη ανάμεσα στα οποία περνάει ο Δούναβης. Η Βούδα και η Πέστη λοιπόν αλλά μην με ρωτήσετε σε ποιό από τα δύο μένω γιατί δεν έχω μπορέσει να μάθω. Νομίζω πάντως οτι μένω στη Βούδα. Σε κάθε περίπτωση η βόλτα κράτησε περίπου δυόμισι-τρεις ώρες. Διέσχισα το ποτάμι μέσω μίας εντυπωσιακής κρεμαστής γέφυρας, ανέβηκα σε έναν λόφο στον οποίο βρίσκονται κάποια μουσεία και χώροι με πανοραμική θέα της πόλης, ενώ φυσικά επισκέφθηκα και την πανέμορφη Βασιλική του Αγίου Στεφάνου.\nΑυτά για την ώρα. Θα επανέλθω αργότερα το βράδυ με περισσότερες φωτογραφίες από τη Βασιλική αλλά και την υπόλοιπη βόλτα.\nAuthor Nasos EfstathiadisPosted on October 22, 2008 Categories ΤαξίδιαTags 1Ds-MkIII, Budapest, Canon, φωτογραφία, Βουδαπέστη, Mindshare, NikeLeave a comment on Για τρεις μέρες στη Βουδαπέστη\nLa Clusaz τέλος\nΕπιστροφή στην Αθήνα μετά από δυόμισι μέρες κούρασης αλλά επικοδομητικών συζητήσεων και παρουσιάσεων. Φωτογραφίες δεν μπόρεσα να τραβήξω πολλές. Για την ακρίβεια μόνο εχθές το απόγευμα έκανα μία μικρή βόλτα στο χωριό για κανα μισάωρο και προσπάθησα να αποτυπώσω τα όσα είδα. Τις λίγες φωτογραφίες θα τις βρείτε εδώ. Είναι τραβηγμένες με τη μικρούλα 400D και το φακό 16-35 f2.8L,ενώ έχει υπάρξει και η σχετική χρωματική και τονική επεξεργασία στο Lightroom\nAuthor Nasos EfstathiadisPosted on March 19, 2008 March 30, 2008 Categories Γενικά, ΤαξίδιαTags La Clusaz, Mindshare, NikeLeave a comment on La Clusaz τέλος\nΔεύτερη μέρα στο βουνό με ομιλίες και…σκι\nΔεύτερη μέρα στη La Clusaz. Το πρωϊνό κύλισε όπως αναμενόταν, με ομιλίες, παρουσιάσεις και συζήτηση επί θεμάτων που αφορούν τη ΝΙΚΕ. Μετά τις 11 όμως φύγαμε όλοι για σκι στην απέναντι πλαγιά. Το La Clusaz δεν θεωρείται από τα μεγάλα χιονοδρομικά των Γαλλικών Άλπεων. Για την ακρίβεια είναι ένα από τα πιο μικρά αφού έχει μόνο 70-κάτι πίστες μαζί με τους γύρω λόφους και πλαγιές!!! Ωστόσο η οργάνωση είναι άψογη σε οτι αφορά τα λιφτ, τους αναβατήρες, τη σήμανση στις πίστες και τα σαλές κλπ. Ωστόσο το χιόνι ήταν μετριότατο (σούπα) και δυσκόλεψε τη ζωή μου αφάνταστα αφού κατά στιγμές δεν μπορούσα να στρίψω. Ωστόσο -και παρά τις δυσκολίες- πέρασα καταπληκτικά και το διασκέδασα.\nAuthor Nasos EfstathiadisPosted on March 18, 2008 March 30, 2008 Categories Γενικά, ΤαξίδιαTags La Clusaz, Mindshare, Nike1 Comment on Δεύτερη μέρα στο βουνό με ομιλίες και…σκι


Μουσική: Μάριος Λουπάσης\nΣτίχοι: Δήμητρα Παναγοπούλου\nΨαραντώνης - Μάριος Λουπάσης\nΓεννιέσαι στη ρωγμή της γης. Δεμένος σε δύο σύρματα, ένα του κέντρου της και ένα το Ήλιου. Κομμένος στα δύο. αποφασίζεις με ποιο εαυτό θα πορευτείς. Τα νύχια των χεριών σου γραπώνονται στα όρη και τα πόδια σου κολυμπούν στη λάβα.\nΓεννιέσαι στη ρωγμή του χρόνου, εκεί που όλα συναντιούνται. Τα κόκκινα με τα μαύρα, τα λευκά με τα γαλάζια, η γη με τον ουρανό και το καλό με το κακό. Και εσύ ακούς τη φωνή. Αυτού που βράζει μαζί σου στην κάρδια και ο σφυγμός σου, μεταφέρει τους ψιθύρους του. Ξέρεις τι κάνεις, γνωρίζεις που πας, μέχρι να κωφεύσεις από τις έξω φωνές.\nΟ κεραυνός κόβει τους άλλους στα δύο κάθετα. Διαφέρεις. Εσένα σε βρήκε στη ρίζα της σπονδυλικής σου στήλης. Σε έκοψε οριζόντια. Μένεις με τη φωνή μαζί σου και μαθαίνεις να την ξεχωρίζεις στη βοή. Ανεβαίνεις μαζί με τους άλλους στην κορυφή. Περπατάς και αφήνεις στίγμα από το αίμα που ποτίζει το άλλο σου μισό. Μεγαλώνεις στα δύο. Τεντώνεσαι για να βρεθείς αντάξιος των δυο επιπέδων.\nΔεν βλέπουν το όλο σου και έρχονται κοντά. Χωρισμένοι στα δύο, κανείς δεν ξέρει τι ποιεί η αριστερά και τι θα ήθελε η δεξιά τους πλευρά. Κοροϊδεύουν εαυτούς και αλλήλους ελεώντας αδύνατους και τρώγοντας εδέσματα χρυσού. Ακούς τη φωνή να ψιθυρίζει και ρισκάρεις. Τα πόδια σου ριζωμένα στο έδαφος ξέρουν τα δύσκολα και εσύ ανεβαίνεις. Τα χέρια κουράζονται μα σε κρατούν κρεμασμένο.\nΣτέκονται κοντά σου στην πεδιάδα και γελούν, κυλιούνται στο χορτάρι και λιώνουν στον ήλιο, την ώρα που εσύ γεμίζεις φως. Περπατάς στο δάσος την ώρα που η ομίχλη σε κυκλώνει γιατί ζεις και βλέπεις τις μορφές τους σα δέντρα να μικραίνουν στην ανάβαση σου.\nΠλησιάζεις σε βράχια και εκείνοι μεταμορφώνονται καθώς περνάς σε πέτρες να μη τους αναγνωρίζεις. Ακουμπάς να κρατηθείς και προτιμούν να χαθούν στον γκρεμό από το να σε κρατήσουν. Συνεχίζεις.\nΝιφάδες όλοι τους λίγο πριν την κορυφή. Λιώνουν όταν σε ακουμπούν, λιώνουν σε κάθε βήμα σου. Μένει για λίγο το πρόσωπο και παγώνουν οι εκφράσεις σου. Δεν έχεις χαμόγελο. Το βλέμμα σου κοιτά το λευκό και διακρίνει τις σκιές τους, την ώρα που ξαπλώνουν για να σε εμποδίσουν ή γιατί δεν άντεξαν να σε ακολουθήσουν.\nΚαι φτάνοντας στο τέλος το σύρμα του Ήλιου κόβεται. Η δύναμη του δευτέρου σε τραβά κοντά του. Οι δαίμονες του κάτω κόσμου σε κρατούσαν όρθιο δίνοντας σου λίγο σύρμα τη φορά για να ανεβαίνεις, να ζεις και να μην κοπείς. Το κάτω ήξερε τι έκανε το άνω σου. Διαφέρεις. Και λίγο πριν σε τραβήξουν στο κέντρο της γης για να σπάσουν τον κώδικα σου ξανά, σε τριγυρίζουν πάλι οι διχοτομημένοι της επιφάνειας.\nΈμαθες να προτιμάς αυτούς που σε φιλούν για να σε οδηγούν στα βασανιστήρια της ανάστασης και όχι αυτούς που πίνουν από το ίδιο ποτήρι μαζί σου. Μισοί ακόμα και στα μίση τους, δεν ξέρει η αριστερή τι ποιεί η δεξιά πλευρά τους.\nΚαι η γη σκίζεται στα δύο για να σε χωρέσει. Και η «Κραυγή» σπάει τον ουράνιο στερέωμα.\nΚαι κάθε καθιερωμένη μουσική σύμπραξη σπάει με αυτό το τραγούδι. Μια αναπάντεχη συνεργασία που μοιάζει, μέσω της μουσικής, δημιούργημα ενός άλλου κόσμου. Η επιτυχία της ένωσης της ΝΤΠ, του Ψαραντώνη και του Μάριου Λουπάση, μοιάζει να ζωντανεύει μέσα από τους διαπεραστικούς στίχους της Δήμητρας Παναγοπούλου. Ο εσωτερικός σου εαυτός σε προειδοποιεί με τη φωνή του Ψαραντώνη να σχίζει την επιδερμίδα του ακροατή και περνά σε εσωτερικά επίπεδα γνώσης μέσα από την ενορχήστρωση του Μάριου και τη μουσική παραγωγή του Ιωσήφ Πρίντεζη. Τα λόγια του Λάγνη Πανοηλία προσπαθούν να σε επαγρυπνήσουν με ειλικρινή αποκάλυψη καθώς ο Μάριος Λουπάσης κάνει τη διύλιση των δυο φωνών για να ηρεμήσει το ένστικτο του ακροατή. Δεν μένει παρά να οραματιστείς όσα σε κάνουν να βγάλεις «Κραυγή» για να αποδεσμευτείς από νόρμες αιώνων, μα και σε αυτό οι πραγματικοί φίλοι σε βοηθούν, με το ξεχωριστό βίντεο κλιπ του Θάνου Λυμπερόπουλου.\nΨαραντώνης - Μάριος Λουπάσης - Κραυγή\nΜε τσι ανθρώπους ειμ'εχθρός,\nίσα με ν'αποθάνω\nΤο musicity.gr επιλέγει το τραγούδι της εβδομάδας: Βίκυ Καρατζόγλου - Πριν από σένα!\nΤο musicity.gr επιλέγει το τραγούδι της εβδομάδας: Ελευθερία Πάτση - Δεν έχω λόγια!\nΤο musicity.gr επιλέγει το τραγούδι της εβδομάδας: Μαρίνα Καλογήρου - Τίποτα δεν ήτανε\nΤο musicity.gr επιλέγει το τραγούδι της εβδομάδας: Μπάμπης Στόκας - Σ' έχασα!\nΤο musicity.gr επιλέγει το τραγούδι της εβδομάδας: Αρλέτα - Δεν είναι ένα τραγούδι των Χριστουγέννων!\nΤο musicity.gr επιλέγει το τραγούδι της εβδομάδας: Νένα Βενετσάνου - Μη μιλάς!\nΤο musicity.gr επιλέγει το τραγούδι της εβδομάδας: Takim - Την ίδια στιγμή να ζούμε!\nΤο musicity.gr επιλέγει το τραγούδι της εβδομάδας: Μίλτος Πασχαλίδης - Στις ξερολιθιές!\nΤο musicity.gr επιλέγει το τραγούδι της εβδομάδας: Δήμητρα Γαλάνη & Μιχάλης Χατζηγιάννης - Σε ποιον να πω το σ' αγαπώ!\nΤο musicity.gr επιλέγει το τραγούδι της εβδομάδας: Χρήστος Μάστορας - Για όλα ικανοί!\nΤο musicity.gr επιλέγει το τραγούδι της εβδομάδας: Αφροδίτη Χατζημηνά - Η ζυγαριά!


Στρατώνας Σελιμιγιέ - Βικιπαίδεια\n(Ανακατεύθυνση από Στρατώνες Σελιμιγιέ)\nΧαρέμ, Σκούταρι, Κωνσταντινούπολη, Τουρκία\nΆποψη του στρατώνα\nΣουλτάνο Μαχμούτ Β΄\nΚριμαϊκός Πόλεμος (1854–56)\nΈδρα 1ης Στρατιάς\nΟ Στρατώνας Σελιμιγιέ (τουρκικά: Selimiye Kışlası) είναι στρατώνας του τουρκικού στρατού που βρίσκεται στην περιοχή Σκούταρι στο ασιατικό τμήμα της Κωνσταντινούπολης της Τουρκίας. Κατασκευάστηκε αρχικά το 1800 από τον σουλτάνο Σελίμ Γ΄ για τους στρατιώτες του νεοσύστατου Νιζάμ-ι Τζεντίντ (κυριολεκτικά «Νέα Τάξη») στο πλαίσιο των οθωμανικών στρατιωτικών μεταρρυθμιστικών προσπαθειών. Οι στρατώνες χρησιμοποιούνται ως έδρα της 1ης Στρατιάς του τουρκικού στρατού ξηράς. Επίσης, ο βορειότερος πύργος του στρατώνα χρησιμοποιείται ως μουσείο.\nΟ αρχικός ξύλινος στρατώνας σχεδιάστηκε από τον Κρικόρ Μπαλιάν. Καταστράφηκε το 1806 με την επανάσταση των Γενίτσαρων, οι οποίοι ήταν ενάντια στις μεταρρυθμίσεις. Με παραγγελία του σουλτάνου Μαχμούτ Β΄, η ανοικοδόμηση του στρατώνα άρχισε το 1825 και ολοκληρώθηκε στις 6 Φεβρουαρίου 1828. Πρόκειται για ένα γιγαντιαίο ορθογώνιο κτίριο 200 m × 267 m (656 ft × 876 ft). Η κατασκευή έχει τρεις ορόφους σε τρεις πτέρυγες και δύο ορόφους μόνο στην ανατολική πτέρυγα λόγω της κλίσης του εδάφους. Κατά τη διάρκεια της εξουσίας του σουλτάνου Αμπντούλ Μετζίτ Α΄, ο στρατώνας ανακαινίστηκε δύο φορές, πρώτα το 1842–43 και πάλι το 1849–50. Κατά τη διάρκεια αυτής της διαδικασίας, σε κάθε μία από τις τέσσερις γωνίες προστέθηκε ένας πύργος ύψους επτά επιπέδων, δίνοντας στο στρατώνα την εμφάνιση που έχει σήμερα.\nΚατά τη διάρκεια του Κριμαϊκού Πολέμου (1854-56), ο στρατώνας διατέθηκε στο βρετανικό στρατό, ο οποίος βρισκόταν καθ' οδόν από τη Βρετανία στην Κριμαία. Μετά την άφιξη των στρατευμάτων του 33ου και 41ου στο μέτωπο, ο στρατώνας μετατράπηκε σε προσωρινό στρατιωτικό νοσοκομείο. Στις 4 Νοεμβρίου 1854, η Φλόρενς Νάιτινγκεϊλ έφτασε στο Σκούταρι με 37 εθελοντές νοσηλευτές. Φρόντισαν χιλιάδες τραυματίες και μολυσμένους στρατιώτες μέχρι να επιστρέψει στην πατρίδα της το 1857 ως ηρωίδα. Περίπου 6.000 στρατιώτες πέθαναν στο Στρατώνα Σελιμιγιέ κατά τη διάρκεια του πολέμου, κυρίως ως αποτέλεσμα της επιδημίας χολέρας. Οι νεκροί θάφτηκαν σε ένα οικόπεδο δίπλα στο στρατώνα, το οποίο έγινε αργότερα το Νεκροταφείο Χαϊντάρπασα.\nΘέα του στρατώνα από το Βόσπορο\nΟ Στρατώνας Σελιμιγιέ βρίσκονται στη συνοικία Χαρέμ μεταξύ Σκουταρίου και Καντίκιοϊ, κοντά στη Θάλασσα του Μαρμαρά. Ο αυτοκινητόδρομος που συνδέει τον τερματικό σταθμό ακτοπλοϊκών επιβατηγών σκαφών και τον τερματικό σταθμό υπεραστικών λεωφορείων με τον αυτοκινητόδρομο Κωνσταντινούπολης - Άγκυρας, διέρχεται πλησίον των στρατώνων.\nΩς νοσοκομείο (1856)\n↑ «Tower». florence-nightingale-avenging-angel.co.uk.\n↑ Istanbul Metropolitan Municipality Αρχειοθετήθηκε 2007-05-30 στο Wayback Machine. (Τουρκικά)\n↑ The Regimental Museum of The Royal Welsh. «The Regimental Museum of The Royal Welsh (Brecon)». rrw.org.uk. Αρχειοθετήθηκε από το πρωτότυπο στις 24 Νοεμβρίου 2001. Ανακτήθηκε στις 4 Φεβρουαρίου 2018.\nΑνακτήθηκε από "https://el.wikipedia.org/w/index.php?title=Στρατώνας_Σελιμιγιέ&oldid=7777328"\nΚτίρια και κατασκευές της Οθωμανικής Αυτοκρατορίας\nΤελευταία τροποποίηση 06:21, 30 Σεπτεμβρίου 2019.


Home / Sweethome / TrEst Trips / BBC: η αναζήτηση της «Γαλάζιας Ελευθερίας» στη Μήλο (βίντεο) 7 Ιουνίου 2021\nΗ Μήλος ετοιμάζεται για να υποδεχθεί τους τουρίστες της σε ένα Covid-free περιβάλλον. Το οδοιπορικό του BBC για την επιχείρηση Γαλάζια Ελευθερία στο νησί.\nΗ τουριστική βιομηχανία της χώρας ετοιμάζεται για ένα παραγωγικό και ασφαλές καλοκαίρι. Στην προσπάθεια αυτή όλοι οι φορείς προσπαθούν να συνδράμουν προκειμένου η χώρα μας να κερδίσει το μεγαλύτερο μέρος της τουριστικής πίτας.\nΣύμφωνα με το Βρετανικό Μέσο: «Τα ελληνικά νησιά έχουν ένα φιλόδοξο σχέδιο να προσελκύσουν ξανά τουρίστες φέτος το καλοκαίρι: Με το να εμβολιάσουν όλους τους ντόπιους κατοίκους τους».\nΟ τουρισμός για τους κατοίκους και επιχειρηματίες του νησιού είναι θεμελιωδώς συνδεδεμένος με την τοπική οικονομία, ωστόσο δεν είναι όλοι αισιόδοξοι για το φετινό καλοκαίρι.\n«Όλα εδώ είναι μία αλυσίδα. Ξενοδοχεία, εστιατόρια, όλα αυτά δουλεύουν με δικά μας προϊόντα. Εάν αυτοί δεν ανοίξουν και δεν έχουν τουρισμό, να πάει ο τουρίστας να φάει, να καταναλώσει τοπικά προϊόντα, εγώ τι θα κάνω;», εξηγεί ο τυροκόμος Αυγουστής Γαλανός.\nΟ εμβολιασμός των νησιωτών αλλά και των επαγγελματιών που απασχολούνται στον κλάδο του τουρισμού αναμένεται να ολοκληρωθεί έως το τέλος Ιουνίου.\nΩστόσο δεν είναι και λίγοι οι οποίοι ανησυχούν για τις μεταλλάξεις\nΌπως χαρακτηριστικά αναφέρει η Μόρφω Βάλλα, επικεφαλής του Κέντρου Υγείας της Μήλου. «Πάντα ανησυχώ λέει» και συμπληρώνει λέγοντας πως «είναι διαφορετικό να ζεις ανάμεσα σε 5.000 ανθρώπους και άλλο να ζεις ανάμεσα σε 25.000».\nΠέρυσι η Ελλάδα υποδέχθηκε μόλις το 25% των ταξιδιωτών που επέλεγαν την χώρα μας για τις καλοκαιρινές τους διακοπές κατά τα προηγούμενα έτη.


ΤΑΞΙΤΖΗΣ: Έχεις diesel αυτοκίνητο; Πούλα το όσο είναι νωρίς...!\nΝέα μεγάλη έρευνα δείχνει ότι οι ρύποι σε όλα τα diesel, όλων των εταιρειών, είναι πολλές φορές... πάνω από το όριο και εξωφρενικά περισσότεροι από τα νούμερα που ανακοινώνουν οι κατασκευαστές τους. Το ζήτημα παίρνει παγκόσμιες διαστάσεις και οι απαγορεύσεις στο Diesel είναι γεγονός.\nΑναρτήθηκε από sakis Ετικέτες ΑΥΤΟΚΙΝΗΤΑ, Ταξί, diesel


Ολυμπιακός Ζαχάρως: Θέλει θετικό αποτέλεσμα με Τσιλιβί στη Ζάκυνθο - Ηλεία Οικονομία\nΟ Ολυμπιακός Ζαχάρως δεν μπόρεσε την περασμένη Κυριακή να ξεκινήσει με νίκη το πρωτάθλημα της Γ’ Εθνικής (με την εντός έδρας ισοπαλία απέναντι στον Παναργειακό – στη φωτό όπως παρατάχθηκε στο ματς αυτό), δεν έχασε πάντως, και στόχος πλέον είναι ώστε ο ένας βαθμός να …αυξηθεί όσο περισσότερο. Κοιτώντας μπροστά, στο προσεχές ματς της 2ης αγωνιστικής όπου για τον 7ο όμιλο αγωνίζεται την Κυριακή στη Ζάκυνθο με τον ΑΟ Τσιλιβί.\nΜατς πολύ σημαντικό για τους “ερυθρόλευκους” καθώς θα αντιμετωπίσουν μια επίσης νεοφώτιστη ομάδα, και που έχει επίσης τους ίδιους στόχους, δηλαδή την παραμονή στην κατηγορία.\nΟ τεχνικός της ομάδας Άρης Ρουμελιώτης σε πρόσφατες δηλώσεις του μίλησε για το πρώτο παιχνίδι καθώς και τη συνέχεια: «Στην πρεμιέρα πήραμε την πρώτη εμπειρία από την κατηγορία, είχαμε άγχος, ενώ παίζαμε με μια ομάδα που ναι μεν ξεκίνησε πολύ αργά προετοιμασία, αλλά από την άλλη έτσι ήταν πολύ “φρέσκια”. Εμείς είμαστε σε εποχή που έχουμε λογικές επιβαρύνσεις από τα προηγούμενα στάδια προετοιμασίας, και είχαμε την απώλεια του Μάρκο Γκόμεζ (σ.σ., δεν πρόλαβε να βγει το δελτί του), ενώ χάσαμε νωρίς και τον Σκοζάι που τραυματίστηκε σχεδόν από το πρώτο δεκάλεπτο. Δύο παίκτες που στο επιθετικό κομμάτι είναι υπερπολύτιμοι για μας. Αυτό μας επηρέασε, και από και και πέρα όταν δεν μπορείς να κερδίσεις ένα παιχνίδι, κοιτάς να μην το χάνεις. Δείξαμε ότι είμαστε μια ομάδα που μάχεται. Προσπαθούμε να μη μας κάνει ευκαιρίες ο αντίπαλος, αν και ο Παναργειακός είχε δύο καλά σουτ κι έκανε δύο φοβερές αποκρούσεις ο Καπετανάκης. Η προσπάθεια θα συνεχιστεί έντονη. Είναι νωρίς ακόμα και προχωράμε βήμα-βήμα. Οι ομάδες θα αρχίσουν να φαίνονται καλά στην εικόνα και στις δυνατότητες τους μετά την 7η αγωνιστική».\nΣε ότι αφορά το αγωνιστικό κομμάτι, μέχρι και την Πέμπτη, για τον Γκόμεζ παραμένει η εκκρεμότητα αποστολής δικαιολογητικού για την έκδοση του δελτίου, ενώ και η συμμετοχή του Σκοζάι κρίνεται ακόμα αμφίβολη.\nΤέλος, γίνονται ανιχνεύσεις αλλά και επαφές στην “αγορά” με στόχο την πρσθήκη δυο τουλάχιστον παικτών ακόμα, ώστε να ενισχύσουν την ομάδα.


Γιατί ο Κάρολος της Αγγλίας δεν έχει γίνει βασιλιάς | lefkadaonline.gr\n17/02/2019 lefkadaonline.gr\t0 Σχόλια News.gr\nΟι θεωρίες γύρω από την διαδοχή του θρόνου\nΟ Κάρολος της Αγγλίας πλέον διανύει την 8η δεκαετία της ζωής του. Γεννημένος στις 14 Νοεμβρίου του 1948, «έκλεισε» πλέον τα 70 του χρόνια και οδεύει στα 71. Ο μεγαλύτερος γιος της Βασίλισσας Ελισάβετ Β’ και του πρίγκιπα Φίλιππου του Ηνωμένου Βασιλείου είναι ο κληρονομικός διάδοχος του βρετανικού θρόνου. Ένα θρόνο που σύμφωνα με τις θεωρίες συνωμοσίας δεν πρόκειται να λάβει ποτέ από τη μητέρα του.\nΣτην αναμονή για 66 χρόνια\nΑπό την ηλικία των 4 ετών, δηλαδή για περισσότερα από 66 χρόνια, ο Κάρολος περιμένει υπομονετικά να γίνει Βασιλιάς της Αγγλίας και ήδη έχει λάβει τον τίτλο του «μακροβιότερου εν αναμονή βασιλιά».\nΣε αυτό όμως ευθύνεται και η μητέρα του, Βασίλισσα Ελισάβετ Β’ καθώς η 92χρονη Ελισάβετ Β΄ είναι η μακροβιότερη μονάρχης της Μεγάλης Βρετανίας. Ακόμη όμως και σήμερα να πάρει τον θρόνο ο Κάρολος, το προχωρημένο της ηλικίας του είναι καθοριστικό για το χρονικό διάστημα που θα μπορέσει να βασιλεύσει.\nΟ συγγραφέας της βιογραφίας του Καρόλου, Ρόμπερτ Τζόμπσον, με τίτλο «Charles At Seventy: Thoughts, Hopes and Dreams» αναφέρει χαρακτηριστικά: «Κανένας δεν καταλαβαίνει καλύτερα από τον ίδιο τον Κάρολο πως όταν έρθει η ώρα του, η περίοδος της βασιλείας του πιθανότατα δεν θα είναι μεγάλη».\nΕντύπωση έχει προκαλέσει πως η Βασίλισσα Ελισάβετ Β’, αν και 92 χρόνων (γεννημένη στις 21 Απριλίου 1926) δεν έχει παραιτηθεί από το αξίωμα προκειμένου να αναλάβει ο πρωτότοκος γιος της.\nΤο περιοδικό Vanity Fair, στο τεύχος του Δεκεμβρίου 2018, σε αφιέρωμα που φιλοξένησε στις σελίδες του με αφορμή τα 70α γενέθλια του Καρόλου, ανέφερε ένα χαρακτηριστικό περιστατικό.\nΑνώνυμη πηγή αποκάλυψε πως το 2013, όταν η βασίλισσα ενημερώθηκε για την παραίτηση του πάπα Βενέδικτου σχολίασε:«Αυτό είναι κάτι που δεν θα κάνω ποτέ!».\nΟ βιογράφος του Καρόλου, Ρόμπερτ Τζόμπσον, του έχει αποδώσει τον χαρακτηρισμό «σκιώδης βασιλιάς» ενώ θεωρεί πιθανό σε λιγότερο από τρία χρόνια, όταν η Βασίλισσα Ελισάβετ Β’ γίνει 95 χρόνων να παραδώσει στον Κάρολο την επιστασία της βασιλείας της. Αυτό σημαίνει πως θα του μεταφέρει τις εκτελεστικές εξουσίες ως πρίγκιπα αντιβασιλέα, μέχρι τη μέρα που θα πεθάνει.\nΗ Ορθοδοξία και τα σκανδαλοθηρικά έντυπα\nΌμως θεωρίες γύρω από την Κάρολο και τον θρόνο υπάρχουν κι άλλες και αναφέρουν πως ο ίδιος ο πρίγκιπας είναι αυτός που αρνείται να τον δεχτεί και μάλιστα για θρησκευτικούς λόγους.\nΑποδεχόμενος τον θρόνο, ο Κάρολος θα γίνει και εξ’ ορισμού ο Αρχηγός της Αγγλικανικής Εκκλησίας. Αυτό είναι κάτι που, όπως αναφέρουν σκανδαλοθηρικά έντυπα κατά διαστήματα δεν το θέλει καθώς έχει ασπαστεί την Ορθοδοξία.\nΓια να στηρίξουν την συγκεκριμένη θεωρία, ανακαλούν μέχρι και το γενεαλογικό δέντρο του Καρόλου και φτάνουν μέχρι και τις… προ-θείες του!\nΤο γενεαλογικό δέντρο του πρίγκιπα Καρόλου\nΠατέρας του Φίλιππου και παππούς του πρίγκιπα Καρόλου ήταν ο πρίγκηπας Ανδρέας της Ελλάδος και της Δανίας, γιος του Βασιλιά Γεωργίου Α’ των Ελλήνων ο οποίος πολέμησε στην Μικρά Ασία, συνελήφθη και δικάστηκε μετά την κατάρρευση του Μικρασιατικού Μετώπου. Μετά από παρέμβαση της Αγγλίας αφέθηκε ελεύθερος, εξορίστηκε και εγκαταστάθηκε στο Παρίσι.\nΗ επίσημη θρησκεία του πρίγκηπα Φιλίππου, μέχρι και το 1947 ήταν η Ελληνική Ορθόδοξη. Τότε παντρεύτηκε την βασίλισσα Ελισάβετ και ασπάστηκε το αγγλικανικό δόγμα.\nΗ γιαγιά του Καρόλου, πριγκίπισσα Αλίκη, σύζυγος του πρίγκηπα Ανδρέα της Ελλάδας ήταν Χριστιανή Ορθόδοξη και τα τελευταία χρόνια της ζωής της ζούσε μοναστικά.\nΟι προ-θείες του Καρόλου, δούκισσες Αλεξάνδρα και Ελισάβετ, βρήκαν τραγικό θάνατο από τους Μπολσεβίκους κατά τη διάρκεια της Οκτωβριανής Επανάστασης και θεωρούνται μάρτυρες της Ορθοδοξίας.\nΟι ομηρικοί καβγάδες για το θρήσκευμα και τα ελληνικά πρότυπα\nΟ βρετανικός σκανδαλοθηρικός τύπος αρκετές φορές έχει αναφερθεί στο θρήσκευμα του Καρόλου είτε αφήνοντας υπονοούμενα με διφορούμενα δημοσιεύματα είτε γράφοντας το ξεκάθαρα, πως ο λόγος που δεν έχει ανέβει στο θρόνο ακόμα είναι πως είναι χριστιανός. Μάλιστα, έχουν υπάρξει και δημοσιεύματα τα οποία ανέφεραν πως η Βασίλισσα Ελισάβετ και ο Φίλιππος, έχουν στήσει ομηρικούς καβγάδες καθώς ο Φίλιππος μεγάλωνε τον γιο του «ελληνικά» λόγω της καταγωγής του, κάτι που δυσαρεστούσε την Βασίλισσα.\nΟι επισκέψεις στο Άγιο Όρος οι βυζαντινές εικόνες και ο θάνατος της Νταϊάνα\nΟι συχνές επισκέψεις του Καρόλου στο Άγιο Όρος δεν αφήνουν τις φήμες να καταλαγιάσουν. Ο πρίγκιπας της Ουαλίας έχει στενή σχέση με το Άγιο Όρος και σε κάθε ευκαιρία επισκέπτεται την Αθωνική Πολιτεία και συγκεκριμένα τη Μονή Βατοπεδίου.\nΟι επισκέψεις του συνήθως γίνονται υπό άκρα μυστικότητα ενώ το 2004, μέσα σε ένα χρόνο είχε βρεθεί τρεις φορές στο Άγιο Όρος. Σύμφωνα με ορισμένα δημοσιεύματα, ο Κάρολος, βρήκε την γαλήνη που ζητούσε και την ψυχική ηρεμία στο Άγιο Όρος λίγο μετά το τραγικό δυστύχημα της πριγκίπισσας Νταϊάνα.\nΟ διάδοχος του βρετανικού θρόνου, διαθέτει συλλογή με Βυζαντινές εικόνες (κάποιες είναι δώρα από τους μοναχούς) σε παρεκκλήσι εντός της έκτασης της κατοικίας του στο Χάιγκροβ Γκάρντενς.\nΓνωστό είναι επίσης ότι διέθεσε 650.000 λίρες για τις εργασίες αναστήλωσης της Μονής Χιλανδρίου στο Άγιο Όρος που είχε καταστραφεί το 2003 από πυρκαγιά.\nΟι συγκρούσεις με την Βασίλισσα Ελισάβετ Β’\nΤα βρετανικά ταμπλόιντ αναφέρουν πως ο Κάρολος έχει βαθιά σχέση με την Ορθοδοξία και αυτός είναι ο λόγος που έρχεται σε αντιπαράθεση με την μητέρα του, Ελισάβετ συχνά. Από το περιβάλλον του πρίγκιπα αυτό διαψεύδεται κάθε φορά ενώ ο ίδιος στην Guardian είχε πει παλιότερα: «Αυτό που πολλοί αγνοούν ότι η Ορθοδοξία είναι ιστορικά, άρρηκτα συνδεδεμένη με τη βασιλική οικογένεια του Ηνωμένου Βασιλείου».\nΟ πρίγκιπας, δεν αναφερόταν όμως στο Χριστιανικό θρήσκευμα αλλά στις ρίζες της οικογένειας τους η οποία είναι συνδεδεμένη με την Ορθοδοξία.\nΗ δήλωση του όμως αυτή ήταν αρκετή για να πυροδοτοθούν ξανά οι φήμες που τον θέλουν να έχει βαφτιστεί κρυφά από όλους Ορθόδοξος.\nΜετά τον θάνατο της βασίλισσας, ο Κάρολος θα ανακηρυχτεί βασιλιάς. Η ενθρόνιση του θα γίνει ένα χρόνο μετά το θάνατο της μητέρας του. Όπως ισχυρίζονται πολλοί, ο Κάρολος θα αρνηθεί τον θρόνο ώστε να περάσει στον πρωτότοκο γιο του Ουίλιαμ, και οι λόγοι είναι η προχωρημένη ηλικία του και οι θρησκευτικές του πεποιθήσεις.\n← Επικράτησε στη Λευκάδα με 67-50 του Πρωτέα Βούλας η Νίκη\nΑλήτικο χτύπημα στα γεννητικά όργανα σε αγώνα στην Αργεντινή →\nΜακρύ πουλόβερ με κουμπιά WL1561.9801+3 €19.95


Φρούτα & λαχανικά στο… σωστό σημείο! | Perierga.gr\nHome » Περίεργες Φωτογραφίες » Φρούτα & λαχανικά στο… σωστό σημείο!\nΕυαγγελία Αναστασάκη | 20:11 - 16 Ιουνίου 2012\nΤο καρπούζι γίνεται “σύννεφο βροχής”, το ρόδι παίρνει τη θέση μιας χειροβομβίδας και το αχλάδι “βιδώνεται” σε ένα ηλεκτρικό ντουί! Η Γερμανίδα καλλιτέχνις Sarah Illenberger δείχνει τις δημιουργικές ανησυχίες της χρησιμοποιώντας φρούτα και λαχανικά προκειμένου να “αναδημιουργήσει” γνωστά αντικείμενα.\n“Είναι τόσο διασκεδαστικό! Από τη στιγμή που ανακάλυψα ότι τα φρούτα και τα λαχανικά που βάζουμε στο πιάτο μας μπορούν να… αναπαραστήσουν στην εντέλεια διάφορα αντικείμενα που όλοι αναγνωρίζουμε, ένα απίθανο παιχνίδι ξεκίνησε…”, λέει η Sarah.\n“Οι συνδυασμοί δεν έχουν τέλος. Αρκεί να αφήσεις τη φαντασία σου ελεύθερη και να περιεργαστείς λίγο τα αντικείμενα που βρίσκονται γύρω σου. Μπορεί να φαίνεται απλό ως αποτέλεσμα, όμως είναι μια πολύ διασκεδαστική απεικόνιση! Δεν νομίζετε;”, συμπληρώνει η Sarah.\nGD Star Ratingloading...Φρούτα & λαχανικά στο... σωστό σημείο!, 8.8 out of 10 based on 27 ratings Tags: αχλάδι, καρπούζι, λαχανικά, Περίεργα αντικείμενα, ρόδι, Φρούτα Category: Περίεργες Φωτογραφίες


ΣΑΝ ΟΙΚΟΓΕΝΕΙΑ - ΕΠΕΙΣΟΔΙΟ 14 (VIDEO)\nΔείτε σε video το επεισόδιο 14 της σειράς του ALPHA 'Σαν οικογένεια'\nΗ δραματική σειρά με ανατροπές και έντονη δράση που κάνει πρεμιέρα την Δευτέρα 19 Σεπτεμβρίου στον ALPHA Κύπρου και θα ακολουθήσει σύντομα η προβολή της και στην Ελλάδα.\nΣαν οικογένεια -επεισόδιο 14 video\nΠαράλληλα ο Θάνος αποφασίζει να κάνει μια μεγάλη έκπληξη στη Μαρίνα. Η αγορά ενός σπιτιού που δεν θα την βρει απόλυτα σύμφωνη εφόσον είναι μακριά απ το σπίτι των παιδιών.\nΗ Κατερίνα αποφασίζει να βρει τον Αντρέα στο ξενοδοχείο, θέλοντας να τον δει έστω μια φορά μετά από τόσα χρόνια.\nTOUMBA LIGHTS: ΣΑΝ ΟΙΚΟΓΕΝΕΙΑ - ΕΠΕΙΣΟΔΙΟ 14 (VIDEO)\nΣΑΝ ΟΙΚΟΓΕΝΕΙΑ ΕΠΕΙΣΟΔΙΟ 14 (VIDEO)


Πρωταθλητές της ντόπας\tΆρση Βαρών\tΣυντάκτης:\tΓ. Καρακατσάνης\t6 Απριλίου 2008\tΗ είδηση ότι βρέθηκαν ντοπαρισμένοι 11 αθλητές της εθνικής μας ομάδας άρσης βαρών έσκασε προχθές. Συγκεκριμένα σε έλεγχο που έκανε η WADA αιφνιδιαστικά στις 7 Μαρτίου 2008, βρέθηκαν θετικοί 11 αθλητές και αθλήτριες. Τώρα όλοι αναμένουν να βγουν και τα δεύτερα αποτελέσματα, τα οποία συνήθως απλά επιβεβαιώνουν τα πρώτα.\nΔιάβασα πολλά αυτές τις ημέρες. Πρώτον ότι βρέθηκαν θετικοί σε τρεις ιδιαίτερα τοξικές ουσίες, που η «επίσημη» κυκλοφορία τους απαγορεύεται και ανιχνεύονται πολύ δύσκολα. Δεύτερον σχολιάζουν διάφοροι ότι όλα γίνονται για να «χτυπήσουν» πρωτιές οι αθλητές και κατ΄επέκταση επιχορηγήσεις και πολλά ευρώ στην τσέπη τους.\nΕτικέτεςwadaάρση βαρώνντόπινγκΚατηγορίεςΑθλητισμός\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΠανελλαδική ποδηλατοπορεία – 6 Απριλίου 2008\tΣυντάκτης:\tΓ. Καρακατσάνης\t-\nΑπρ 5, 2008\tΝΕΟΤ. ΕΙΔΗΣΗ\tHTC Shift στην ελληνική αγορά\tΣυντάκτης:\tΓ. Καρακατσάνης\t-


Πύρρειος πρόκριση για Περιβόλι, 5-4 στα πέναλτι τον Όλυμπο - CorfuCorner.gr\nΠύρρειος πρόκριση για Περιβόλι, 5-4 στα πέναλτι τον Όλυμπο\nΠαρότι την Αναγέννηση Περιβολίου και τον Όλυμπο τους χωρίζει μία Κατηγορία, εν τούτοις οι Περιβολιάτες τα... βρήκαν πολύ σκούρα απέναντι στον πρωτοπόρο της Α' ΕΠΣΚ (που είχε σημαντικές ελλείψεις), νικώντας τον στη διαδικασία των πέναλτις.\nΟ αγώνας πραγματοποιήθηκε χθες Τετάρτη (28/11), στο Δημοτικό γήπεδο Περιβολίου, στα πλαίσια της Γ' Φάσης του τοπικού Κυπέλλου (Νότιος Όμιλος) Στην κανονική της διάρκεια και στην παράταση, η αναμέτρηση έληξε ισόπαλη 2-2, με τους γηπεδούχους του Γιάννη Κουρή να είναι πιο εύστοχοι στη... ρώσικη ρουλέτα (5-4) και να περνούν στα Προημιτελικά της διοργάνωσης..\nΟι Ολύμπιοι των Θανάση Μαρτίνου και Κώστα Μάμαλου, κυριολεκτικά... αυτοκτόνησαν, διότι προηγήθηκαν με 0-2 στο σκορ, διότι ισοφαρίστηκαν στην τελευταία φάση των καθυστερήσεων και διότι στα πέναλτις απώλεσαν τη μεγάλη ευκαιρία να πάρουν εκείνοι την πρόκριση, καθότι οι Περιβολιάτες έχασαν πρώτοι το ένα.\nΣε ένα παιχνίδι όπου διαιτητής ήταν ο Κώστας Γιούργας, με βοηθούς τους Θεοχάρη Σκορδίλη και Νίκο Βραδή, οι φιλοξενούμενοι αιφνιδίασαν την ομάδα του Περιβολίου, αφού μόλις στο 1' ο Σάκης Κούδας, με ωραία εκτέλεση φάουλ, έκανε το 0-1. Η Αναγέννηση προσπάθησε να «απαντήσει» και στο 4' ο Θεόδωρος Μίαρης παραλίγο να φέρει το ματς στα ίσια, στέλνοντας τη μπάλα στο οριζόντιο δοκάρι της εστίας του Βάις.\nΟ Όλυμπος διπλασίασε τα τέρματά του στο 39', με κεφαλιά του Δημήτρη Μωραϊτη, μετά από καλοχτυπημένο κόρνερ του Κούδα. Το 0-2 ήταμ το σκορ του πρώτου μέρους.\nΟι Περιβολιάτες πίεσαν στην επανάληψη και κατόρθωσαν στο τελευταίο 20λεπτο του παιχνιδιού να φτάσουν στην ισοφάριση. Στο 73' ο Μαραβελάκης έβγαλε τη σέντρα και ο Γιάννης Μίτσουλης μείωσε σε 1-2 με κεφαλιά, εκμεταλλευόμενος την άστοχη έξοδο του τερματοφύλακα Βάις. Στην φάση αυτή, ο σκορερ των γηπεδούχων τραυματίστηκε και αποχώρησε.\nΣτο 82' οι Ολύμπιοι ζήτησαν πέναλτι (και με το δίκιο τους), για χέρι αντιπάλου αμυντικού μέσα στην περιοχή. Και φτάνουμε στο 8ο λεπτό των καθυστερήσεων (98'), όταν ο νεοεισελθών Κώστας Μίαρης, μέσα σε σύγχυση, «έγραψε» από κοντά το 2-2.\nΝα σημειωθεί ότι σ' αυτό το χρονικό σημείο τραυματίστηκε ο διαιτητής Κώστας Γιούργας και δεν μπόρεσε να συνεχίσει τον αγώνα. Η παράταση καθυστέρησε 25 λεπτά να ξεκινήσει, με τον πρώτο βοηθό, Θεοχάρη Σκορδίλη, να αναλαμβάνει καθήκοντα διαιτητή, ενώ την θέση του, ως πρώτος λάινσμαν, πήρε ο ρέφερι Πέτρος Νικόπουλος, που έτυχε να βρίσκεται στο γήπεδο.\nΣτο επιπρόσθετο 30λεπτο, το σκορ δεν άλλαξε, ενώ στα πέναλτις επικράτησε η Αναγέννηση, με τον πορτιέρο Σπύρο Σμοϊλη να αποκρούει τα δύο τελευταία χτυπήματα των παικτών του Ολύμπου.\nΑς δούμε τη σειρά των εκτελέσεων:\nΣτέλιοςΜαραβελάκης: Γκολ (2-1)\nΟΛΥΜΠΟΣ ΚΕΡΚΥΡΑΣ (Θανάσης Μαρτίνος & Κώστας Μάμαλος): Βάις, Λάπος, Κωνστάντης, Μωραϊτης, Γκιτσιάλης, Ζώτος, Κωνσταντόπουλος, Καραμάνος, Τζήλιος, Μαγκάβερν, Κούδας. Ως αλλαγή έπαιξαν οι: Κομνηνός, Μπούρας, Βλαχόπουλος, Μπακοχρήστος.\n* Μέσω ανακοινωσής τους, οι Περιωολοάτες αφιερώνουν την πρόκριση στους άτυχους ποδοσφαιριστές της ομάδας, Γιάννη Μίτσουλη και Πέτρο Νικομάνη, που έγιναν αναγκαστική αλλαγή και διεκομίσθησαν στο Νοσοκομείο, έχοντας υποστεί κάταγμα στη μύτη τους.


Ο Tex Murphy, της χρυσής εποχής των adventures, ξαναζωντανεύει\nby Δημήτρης Θωμαδάκης 12 Jun 2012\nΤα πρώτα adventure games στα οποία πρωταγωνίστησε ο Tex Murphy, ήταν τα Mean Streets και Martian Memorandum, τα οποία δυστυχώς δεν κατάφερα ποτέ να παίξω. Τον ακολούθησα όμως στην επόμενη περιπέτεια του, το αξέχαστο Under a Killing Moon. Αν μπορούμε να χρησιμοποιήσουμε κάπου τη φράση «μπροστά από την εποχή του», χωρίς υπερβολή, είναι όταν περιγράφουμε αυτό το παιχνίδι.\nΌλοι οι χαρακτήρες ήταν ψηφιοποιημένοι, το βίντεο ήταν καθαρό και ομαλό, ενώ ο χειρισμός ήταν πρώτου προσώπου, σε τρισδιάστατο περιβάλλον. Αν όλα αυτά σας φαίνονται συνηθισμένα, τότε σκεφτείτε ότι το παιχνίδι έτρεχε σε DOS, και σε μία εποχή που οι κάρτες γραφικών γνώριζαν μόνο το 2D. Προσθέστε τώρα μία εκπληκτική υπόθεση με επιρροές από αμερικάνικα αστυνομικά μυθιστορήματα του 1940, που εξελισσόταν σε ένα φουτουριστικό κόσμο του 2040.\nΟ Tex Murphy είναι ένας ιδιωτικός ντετέκτιβ, άφραγκος, άγνωστος, με παρέα ένα μπουκάλι bourbon, αλλά με κοφτερό μυαλό και διακριτικό χιούμορ. Με κάποιο τρόπο μπλέκει σε μεγάλες και επικίνδυνες υποθέσεις, από τις οποίες όμως καταφέρνει να επιβιώσει. Ο Tex Murphy, τον οποίο υποδύεται ο Chris Jones, ένας από τους σχεδιαστές της σειράς, είναι πολύ πιθανό να αναβιώσει σε μία νέα περιπέτεια, με τον τίτλο Project Fedora.\nΗ εταιρεία Big Finish Games έχει ήδη συγκεντρώσει το απαραίτητο κεφάλαιο ώστε να προχωρήσει στην παραγωγή του παιχνιδιού, η οποία θα διαρκέσει λίγο περισσότερο από ένα χρόνο. Συγκεκριμένα, 5.700 χρηματοδότες συνέβαλαν ώστε να συγκεντρωθεί το απαιτούμενο ποσό των 450.000 δολαρίων. Η διαδικασία χρηματοδότησης θα διαρκέσει μέχρι τις 16 Ιουνίου και μέχρι τώρα έχουν συγκεντρωθεί 510.000 δολάρια.\nΤα επιπλέον χρήματα δεν θα... φαγωθούν σε σουβλάκια. Θα επενδυθούν ώστε το Project Fedora να μεταφερθεί από το PC τόσο στο Xbox Live Arcade όσο και στο Android. Αν μαζευτούν περισσότερα χρήματα, το soundtrack του παιχνιδιού θα ηχογραφηθεί ζωντανά από ορχήστρα. Η εταιρεία υπόσχεται ότι το Project Fedora θα κυκλοφορήσει χωρίς προστασία DRM. Όσο για την υπόθεση, αυτή θα αποτελέσει sequel της τελευταίας περιπέτειας του Tex Murphy, δηλαδή του Overseer, το οποίο έτσι κι αλλιώς είχε ένα μετέωρο τέλος, αφήνοντας περιθώριο για συνέχεια.\nproject fedora,tex murphy


Γιατί ο Δίας μεταμόρφωσε σε ζωύφιο την πρώτη του γυναίκα Μήτιδα και την κατάπιε - Καλύτερη Λαμία -->\nHome » ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ » Γιατί ο Δίας μεταμόρφωσε σε ζωύφιο την πρώτη του γυναίκα Μήτιδα και την κατάπιε\nHome / ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ / Γιατί ο Δίας μεταμόρφωσε σε ζωύφιο την πρώτη του γυναίκα Μήτιδα και την κατάπιε\nΓιατί ο Δίας μεταμόρφωσε σε ζωύφιο την πρώτη του γυναίκα Μήτιδα και την κατάπιε\nΗ Μήτις παντρεύτηκε τον Δία σε μια μεγάλη γιορτή. Η ομορφιά και η σοφία της, μεγαλύτερες από εκείνες κάθε θνητής ή αθάνατης, και ήταν ένα καλό συμπλήρωμα στην προσωπικότητα του συζύγου της. Στην αρχή, φάνηκε ότι θα ήταν μεταξύ των καλύτερων και πιο αξιόπιστων συμβούλων του Δία, αλλά στη συνέχεια έγινε μια απροσδόκητη απειλή γι 'αυτόν μέσω μιας προφητείας που εκφωνήθηκε από το μαντείο της Γαίας. Η προφητεία αποκάλυψε ότι η Μήτις θα γεννούσε δύο πολύ ισχυρά παιδιά. Η πρώτη θα ήταν η Αθηνά και η δεύτερη ένας ανώνυμος μυστηριώδης γιος που θα επαναλάμβανε τον κύκλο της προδοσίας, ανατρέποντας τον πατέρα του και καταλαμβάνοντας το θρόνο των θεών. Ο Δίας δεν διέφερε πολύ από τους προγόνους του και όταν ήρθε ο φόβος του ότι θα τον σφετεριστεί ο γιος του, έπρεπε να βρει έναν τρόπο για να το σταματήσει.\nΚαι τότε υπήρχε επίσης αυτή η εκνευριστική νέα συνήθεια που ανέπτυξε η Μήτις για να αποφύγει το κρεβάτι του Δία. Είχε γίνει όλο και πιο ντροπαλή και συγκρατημένη. Η Μήτις υποψειάζονταν, αφού παρατήρησε τις μεταμορφώσεις του Δία σε ζώα, ότι θα πήγαινε και με άλλες γυναίκες. Σκέφτηκε ότι θα μπορούσε να κάνει το ίδιο, καθώς και η ίδια μπορούσε να κάνει μια πετυχημένη αλλαγή σχήματος. Για την Μήτις, η καλύτερη εκδίκηση για τις απιστίες του ήταν να μεταμορφωθεί σε διαφορετικό πλάσμα και στη συνέχεια να πετάξει, να γλιστρήσει, να καλπάζει ή να κολυμπήσει όποτε να κατευθύνει τις προόδους του προς αυτήν. Ο Δίας σύντομα θύμωσε με αυτό το κόλπο. Υπήρχε μια προφητεία ότι θα είχε έναν γιο που θα τον σφετεριζόταν, αλλά πώς θα μπορούσε να συμβεί αυτό ακόμη όταν η γυναίκα του τον απέφευγε. Κάτι έπρεπε να γίνει για την Μήτις.\nΜια μέρα ο Δίας χλεύασε την Μήτις με σκοπό να την ξεγελάσει. Την προκάλεσε σε μια μονομαχία που θα άλλαζαν σχήμα. Οι δυο τους μεταμορφώθηκαν σε υπέροχα πλάσματα, χωρίς κανείς να μπορέσει να κερδίσει το παιχνίδι.\nΤελικά, ο Δίας και η Μήτις κατέρρευσαν εξαντλημένοι. Συγχαίροντας την για εξυπνάδα της να μεταμορφώνεται με μεγάλα ζώα, την προκάλεσε να βρει τον τρόπο να τον νικήσει ως ένα μικροσκοπικό έντομο. Η Μήτις, όπως και πολλοί άλλοι θεοί, ήταν περήφανη και ήξερε ότι ήταν πιο έξυπνη από τον Δία. Δέχτηκε αυτή την πρόκληση και του επέτρεψε να τη μετατρέψει σε μύγα, αλλά δεν συνειδητοποίησε την έκταση αυτού του λάθους μέχρι που την έπιασε στο χέρι, καταλήγοντας στο στομάχι του Δία. Τελικά είχε νικήσει τη Μήτις στο δικό της παιχνίδι, δύο φορές: μία με αλλαγή σχήματος και την άλλη με εξυπνάδα. Ίσως τώρα να ήρθε η ώρα να αναζητήσει μια άλλη γυναίκα...\nfrom Αρχαία Ελληνικά https://ift.tt/3ishdBk


O Rublev απέκλεισε τον Nadal! (vids) - tennisnews.gr - Το Τένις στην Ελλάδα\ntn team\tΠαρασκευή, 16 Απριλίου 2021 21:17\nΈνας εκπληκτικός Andrey Rublev κέρδισε τον Rafael Nadal, που ήταν αγνώριστος στο 1ο σετ αλλά πολύ μαχητικός στη συνέχεια, για να πάρει μια πολύ μεγάλη πρόκριση για τα ημιτελικά του Monte-Carlo Masters.\nΟ Rublev κέρδισε τον Nadal με 6-2, 4-6, 6-2 και πήρε το τελευταίο εισιτήριο για τα ημιτελικά του Monte-Carlo Masters. Μόλις για 2η φορά στις 16 τελευταίες παρουσίες του, θα απουσιάσει από τα ημιτελικά του Monte-Carlo Masters o Rafael Nadal.\nΔεν ήταν καλή μέρα για τον καλύτερο παίκτη όλων των εποχών στο χώμα, που άργησε πολύ να βρει ρυθμό και να ανταγωνιστεί το πολύ υψηλό επίπεδο του Rublev, ο οποίος φυσικά αξίζει όλα τα εύσημα όχι μόνο για τον αγώνα του, αλλά και για το γεγονός πως παρέμεινε συγκροτημένος μετά την απώλεια του 2ου σετ και κατάφερε να ολοκληρώσει τον θρίαμβό του με ένα απίθανο 3ο σετ.\nΓια 1η φορά κέρδισε τον Nadal o Rublev (1-2 στα μεταξύ τους) και για 4η φορά κέρδισε παίκτη από το Top 3 της παγκόσμιας κατάταξης. Είχε κερδίσει άλλες 3 φορές το Νο.3, όπως και σήμερα, το 2019 τον Roger Federer στο Σινσινάτι και 2 φορές τον Dominic Thiem το 2020 σε Βιέννη και Λονδίνο (ATP Finals).\nΕπίσης, ο 23χρονος Ρώσος προκρίθηκε για 1η φορά στα ημιτελικά του Monte-Carlo και για 2η συνολικά σε ένα Masters 1000 τουρνουά - 2η συνεχόμενη, αφού η 1η ήταν πριν λίγες εβδομάδες στο Μαϊάμι.\nRublev RIPPING forehands ?@AndreyRublev97 is untouchable right now!#RolexMCMasters pic.twitter.com/QVXu0x7D5v\nΟ αγώνας σίγουρα δεν άρχισε όπως θα περίμεναν οι περισσότεροι, με τον Nadal να δέχεται γρήγορο break και παρά το γεγονός πως κέρδισε 9 πόντους στη σειρά και προηγήθηκε με 2-2, 15-0, έχασε τα 6 επόμενα games και φαινόταν ανήμπορος απέναντι στον Rublev.\nΟ νεαρός Ρώσος προηγήθηκε με 6-2, 2-0 και λίγο αργότερα με 6-2, 3-1. Είχε 3 ευκαιρίες για να πάρει το double break στο 5ο game, όπου μπορούσε να προηγηθεί με 4-1, αλλά τελικά ο Nadal μείωσε σε 3-2.\nΟ Ισπανός άρχισε να κερδίζει έδαφος από εκείνο το σημείο, καθώς ήταν όλο και πιο μαχητικός, έχασε όμως 4 ευκαιρίες για να κάνει το break στο 6ο game και ο Rublev κράτησε το σερβίς του για το 4-2.\nΣτη συνέχεια είχε νέα ευκαιρία για double break o Ρώσος, που βρέθηκε έναν πόντο μακριά από το 6-2, 5-2. Για ακόμα μια φορά ο Rafa στάθηκε στο ύψος του, κράτησε το σερβίς του και μείωσε σε 4-3, για να αξιοποιήσει τελικά το νέο break point που δημιούργησε στο επόμενο game και να επιστρέψει για τα καλά στο ματς. Πρώτα ισοφάρισε σε 4-4 και αργότερα εκμεταλλεύτηκε το momentum για να κάνει κι άλλο break, κερδίζοντας από το πουθενά το 2ο σετ με 6-4.\nGets better and better from every angle ?\nΠαρότι φάνηκε να καταβάλλεται από την τεράστια πίεση του να έχεις απέναντί σου τον Nadal, o Rublev κατάφερε να ανασυγκροτηθεί και να κάνει ένα φανταστικό 3ο σετ. Το σετ ξεκίνησε με 3 break, δυο για τον Ρώσο, που κράτησε για 1η φορά το σερβίς του στο 4ο game και προηγήθηκε με 3-1.\nΑκολούθησε νέο break για το 4-1 και από εκεί και πέρα δεν κοίταξε ξανά πίσω του ο Rublev, που σέρβιρε με μεγάλη αυτοπεποίθηση και έφτασε πολύ γρήγορα στο 5-1. Το μόνο που κατάφερε από εκεί και πέρα ο Nadal ήταν να μειώσει σε 5-2, αφού ο Rublev έδειχνε πια ασταμάτητος και έμεινε ψύχραιμος και στο 8ο game, για να επιστρέψει από το 15-30 και με 3 διαδοχικούς πόντους να φτάσει στο 6-2. Είχαν περάσει 2 ώρες και 32 λεπτά από το πρώτο σερβίς, όταν ο Ρώσος πανηγύριζε την σπουδαία αυτή πρόκριση.\nUn-BWEEH-lievable ?@AndreyRublev97 upsets childhood idol Nadal 6-2 4-6 6-2 in a thriller to reach the Monte Carlo last 4!#RolexMCMasters pic.twitter.com/auQdEcV4Gg\nΟ Rublev έγινε μόλις ο 4ος παίκτης που κέρδισε τον Nadal στο Monte-Carlo, όπου ο Ισπανός έχει 73 νίκες σε 79 αγώνες και 11 τίτλους. Οι 3 προηγούμενοι ήταν οι Novak Djokovic (2013, 2015), ο David Ferrer (2014) και ο Fabio Fognini (2019).\nΤο Σάββατο, περίπου στις 16:30 ώρα Ελλάδας, ο Rublev θα αντιμετωπίσει τον Casper Ruud για μια θέση στον πρώτο του τελικό σε ένα Masters 1000 και σημαντικότερο στην καριέρα του.\nΘα είναι η 4η συνάντησή τους στο tour, με τον Rublev να έχει κερδίσει και τις 3 προηγούμενες, δυο εξ αυτών στο χώμα, στο Αμβούργο το 2019 και το 2020.


Υπόθεση Μπρούνο Τσιρίλο : όλο το καυτό παρασκήνιο! | Το δεξί μας μπακ δε στρίβει\n← Ο πλήρης διάλογος μεταξύ Βύντρα και Γκούμα\nΤο αποκορύφωμα του φάιναλ φορ →\nby idimon | 3 Μαΐου, 2007 · 10:33 πμ\nΥπόθεση Μπρούνο Τσιρίλο : όλο το καυτό παρασκήνιο!\nΣυγκινητικές στιγμές εκτυλίχτηκαν στους θρακομακεδόνες μετά την ανακοίνωση της λύσης της συνεργασίας του Μπρούνο Τσιρίλο με την ΑΕΚ. Μια ομάδα από οπαδούς που είχαν συγκεντρωθεί δεν σταματούσαν να τον επευφημούν ενώ αυτός, μετά το πέρας της προπόνησης, δεν παρέλειψε να ανταλλάξει κάποια χάη φάιβ με μερικούς από του συγκεντρωμένους αλλά και να υπογράψει αμέτρητα αυτόγραφα. Μάλιστα στο προπονητικό κέντρο βρέθηκε και μια ιταλική μπάντα του δρόμου κατευθείαν από την Ερμού που τραγούδησε για πάρτι του το αρριβεντέρτσι Μπρούνο. Όλοι είχαν να πουν ένα καλό λόγο για τον Μπρουνο εκτός από έναν, τον Σέρα Φερρερ. Ο προπονητής της ΑΕΚ ήταν και αυτός που εισηγήθηκε την αποδέσμευση του. Η επίσημη δικαιολογία έτσι όπως διαρρέει από τα γραφεία της ΠΑΕ είναι ότι ο Τσιριλο δεν ταίριαζε στα πλάνα την νέας σεζόν. Όπως αποκαλύπτει όμως το δεξί μπακ ο βασικός λόγος του διαζυγίου ήταν οι κάκιστες σχέσεις προπονητή παίχτη.\nΌλα ξεκίνησαν στον εντός έδρας αγώνα της ΑΕΚ με τον ολυμπιακό. Στο τέλος του ματς στα αποδυτήρια, ο Σέρα ζήτησε τον λόγο από τον Μπρουνο γιατί δεν κρατούσε την θέση του στο γήπεδο και ξεχνούσε τον προσωπικό του αντίπαλο με αποτέλεσμα ο Ολυμπιακός να βρει χώρους και να σκοράρει εύκολα. «Πορκέ Μπρουνο, Πορκέ?» ρωτούσε επίμονα ο Ισπανός. Ο ιταλός όντας ευερέθιστος χαρακτήρας αλλά και λόγο της έντασης του αγώνα εκνευρισμένος κούνησε το κεφάλι του και μουρμούρισε μερικά γαλλικά τα οποία σύμφωνα με έγκυρες πληροφορίες μας ήταν αυτολεξεί τα εξής: “ moi je t’aime, moi je t’aime et mon amour est toujours le meme”. Ο Φερρερ εκνευρίστηκε από την αντίδραση του παίχτη του και βγήκε κυριολεκτικά έξω από τα ρούχα του. Τα πνεύματα οξύνθηκαν ενώ οι δυο κύριοι αντάλλαξαν και μερικές ψιλές. Τελικά παρενέβησαν οι ψυχραιμότεροι και τους χώρισαν με δυσκολία. Υπάρχει και φωτογραφία ντοκουμέντο του συμβάντος την οποία αρνούμαστε να ανεβάσουμε όχι γιατί είναι αντιδεοντολογικό αλλά γιατί το θέαμα του Σέρα γυμνού δεν είναι και το καλύτερο. Την καυτή φωτογραφία έχει στην κατοχή του ο Μπάμπης, ο γνώστης των αποδυτηρίων, την οποία και εξασφάλισε από φίλο του αστυνομικό. Βλέπετε το γεγονός το είχε αποθανατίσει το κλειστό κύκλωμα του Ντέμη ο οποίος με τη σειρά του έδωσε την φωτογραφία στις αρχές πιστεύοντας ότι είχε να κάνει με άτομα τις οριτζιναλ και προβοκατόρικα επεισόδια. Μετά κατάλαβε το λάθος του και ζήτησε να θάψουν το ντοκουμέντο. Ο ασκός του Αιόλου όμως είχε ανοίξει και ήταν πια δύσκολο να μη το μυριστεί ο δαιμόνιος Μπάμπης. Περιττό να πούμε ότι μετά το συμβάν αυτόματα ο Μπρουνο ανέβηκε στη πρώτη θέση της μαύρης λίστας του Φερρερ.\nΠοιο όμως είναι το μέλλον του Παίχτη. Βασική προτεραιότητα του είναι το εξωτερικό και συγκεκριμένα ο επαναπατρισμός του αλλά το φημολογούμενο ενδιαφέρον του ολυμπιακού δεν τον αφήνει αδιάφορο. Η πρώτη προσέγγιση των κόκκινων είχε γίνει, όπως πάντα μέσω του Σάββα Θεοδωρίδη. Στη φυσούνα του Οακα στο γνωστό πια κρίσιμο ντέρμπι του δευτέρου γύρου ο Σάββας πλησίασε τον Μπρουνο τον χάιδεψε φιλικά στη πλάτη και του είπε όλο νόημα: “ Μπρουνο αγόρι μου του χρόνου θα είσαι τρέλα με την κόκκινη φανέλα”. O Τσιριλο σάστισε στην αρχή αλλά ως ιταλός που σέβεται το καλό ντύσιμο, ύστερα και από την δυσάρεστη τροπή που πήρε η σχέση του με τον προπονητή του, άρχισε να το σκέπτεται. Πληροφορίες από την Μέκκα της μόδας στο Μιλάνο λένε ότι το κόκκινο θα φορεθεί πολύ την νέα σεζόν και αυτό δεν αφήνει αδιάφορο τον Μπρουνο. Επίσης στο μιλητό η ομάδα του λιμανιού έχει δεσμευτεί να του ράψει κάποια συνολάκια ο Γκλού ειδικά πάνω στο δικό του γούστο και πανω στη δικιά του Ιταλική φινέτσα.\nΦιλολογικό ενδιαφέρον λέγεται ότι έχει εκφράσει και ο Παναθηναϊκός. Σύμφωνα με τα όσα απορρέουν από το ρεπορτάζ ο Μπρουνο δεν θα έλεγε όχι σε τέτοια πρόταση, αν του γινόταν επίσημα, γιατί είναι γνωστά πια τα φιλοπαναθηναικά του αισθήματα. Συνεργάτες του δεξιού μπακ μαρτυρούν ότι τον είδαν να γλεντά στο μαγαζί που εμφανίζεται ο Γιώργος Αλκαίος παρέα με τον Κλαούντιο Κολτεμπέλα και την Χριστίνα Παπά. Στο τραγούδι «Σ’αγαπαω ΠΑΟ ΠΑΟ» ο Τσιρίλο εκστασιασμένος έδωσε ρέστα σιγοντάροντας τον καλλιτέχνη. Τυχαίο?\nΊδωμεν λοιπόν. Το ρεπορτάζ τρέχει και το δεξί μπακ θα είναι πάντα μπροστά από τα γεγονότα για να δίνει σε σας τις πιο έγκυρες και έγκαιρες πληροφορίες.\n(‘Εγραψε ο ειδήμων)\nFiled under Αποκαλύψεις, ΑΕΚ, Σέρα Φερρέρ, Τσιρίλο\n3 responses to “Υπόθεση Μπρούνο Τσιρίλο : όλο το καυτό παρασκήνιο!”\n4 Μαΐου, 2007 στο 11:11 πμ\nτο έκανες εύκολο για μένα\nπου είμαι κοριτσάκι\n4 Μαΐου, 2007 στο 3:06 μμ\nαργυρενια καλωσηρθες. Καταρχας το κειμενο μου δεν ειναι ουαου ειναι σουπερ ουαου.\nχαιρομαι που σου αρεσε αν και κοριτσι. Να ξερεις οτι το δεξι μπακ διαβαζεται ευκολα απο ολα τα φυλα(γυναικες, ανδρες και αδερφες-ουπς σορρυ ομοφυλοφιλους) και ολες τις ηλικιες. Ελπιζω να μας ξαναερθεις και να μην περιοριστει η παρουσια σου εδω σε αυτη την γωνια της μπλογκοσφαιρας σε ενα απλο καλωσορισμα\n5 Μαΐου, 2007 στο 9:29 πμ\nΕξαιρετικες αποκαλυψεις ειδημονα. Μπραβο ρε φιλε σε καμαρωνω.\nαλλα ακομα δεν αρχισαμε και γκομενιζεις ρε? ημαρτον ρε, ρε ηηημαρτον ρε


Μανιτάρια της Ορεινής Ναυπακτίας\nΝαυπακτία topoGuide: Ορεινή Ναυπακτία, ένας τόπος με πλούσια μυκοχλωρίδα\nΤα δάση της Ορεινής Ναυπακτίας, και ειδικά οι περιοχές γύρω από την Άνω Χώρα, όπου συναντάμε συνεχείς εναλλαγές ελάτου και καστανιάς, σε συνδυασμό με το πολύ μεγάλο ύψος βροχής και το σχετικά ήπιο κλίμα του μέτριου υψομέτρου, αποτελούν τόπο ιδιανικό για τα μανιτάρια. Πράγματι, το φθινόπωρο, το δάσος γεμίζει με τις ιδιότυπες μορφές τους, τα χλωμά ή λαμπερά χρώματά τους και την ιδιαίτερη οσμή του κάθε είδους.\nΝαυπακτία topoGuide: Amanita muscaria\nΓια κάποιο λόγο στην περιοχή θα συναντήσουμε απρόσμενα πολλούς μυγοκτόνους αμανίτες (Amanita muscaria), αρκετά ζαρκαδίσια (Macrolepiota procera) και αρκετούς εδώδιμους βωλίτες, κανθαρέλες και νόστιμους λακτάριους. Την άνοιξη θα βρούμε μορχέλες, σε μικρές διάσπαρτες αποικίες.\nΝαυπακτία topoGuide: Coprinus comatus\nΠαράλληλα με όλα αυτά τα μάλλον γνώριμα είδη, θα βρούμε δεκάδες είδη με παράδοξες μορφές: κοραλιόμορφα, ροπαλόμορφα, κουπάκια κλπ.\nΦωτογραφίες και περιγραφές ειδών μυκοχλωρίδας της Ορεινής Ναυπακτίας, σπάνιων και κοινών, περιλαμβάνονται στην εφαρμογή Ναυπακτία topoGuide, που διατίθεται τόσο για συσκευές Android, όσο και για συσκευές iOS (iPhone).\nΗ εφαρμογή καθοδηγεί τον χρήστη να εντοπίσει την περιοχή-τύπο του μανιταριού με ακρίβεια.